Αριστερή Παρέμβαση στη Θεσσαλία: «Για την προκλητική παρουσία περιφερειακής συμβούλου της Χρυσής Αυγής…» - Green News Η έξυπνη Ενημέρωση για όλη τη Θεσσαλία\nΑριστερή Παρέμβαση στη Θεσσαλία: «Για την προκλητική παρουσία περιφερειακής συμβούλου της Χρυσής Αυγής…»\n«Στο περιφερειακό συμβούλιο της 12ης Νοεμβρίου που συζητούσε για τον προϋπολογισμό του οικονομικού έτους 2021 και έγινε μέσω τηλεδιάσκεψης, η περιφερειακή σύμβουλός της παράταξης της Χρυσής Αυγής εμφανίστηκε με φωτογραφία του καταδικασμένου για διεύθυνση εγκληματικής οργάνωσης Η. Κασιδιάρη. Η εν λόγω κίνηση αρχικά είτε πέρασε απαρατήρητη, είτε δεν έκανε καμία εντύπωση σε κανέναν περιφερειακό σύμβουλο. Η έντονη αντίδραση της Αριστερής Παρέμβασης ουσιαστικά ανάγκασε και τις υπόλοιπες παρατάξεις να πάρουν θέση και τελικά τον πρόεδρο του περιφερικού συμβουλίου, μετά από διαπραγματεύσεις να αποβάλει την εκπρόσωπό της Χρυσής Αυγής από τη συνεδρίαση.\nΗ Αριστερή Παρέμβαση στη Θεσσαλία όλα αυτά τα χρόνια αρνήθηκε να δεχτεί ως ισότιμο συνομιλητή τη ΧΑ και τους εκπροσώπους της στα περιφερειακά συμβούλια. Πάλεψε με κάθε τρόπο στους δρόμους για το ξερίζωμα του φασισμού. Αυτό θα συνεχίσει να κάνει και σήμερα απέναντι στη φασίζουσα κυρίαρχη πολιτική του δόγματος νόμος και τάξη για την κυριαρχία της χούντας των πολυεθνικών και στα νεοσύστατα ναζιστικά και εθνικιστικά μορφώματα διασποράς μίσους εναντίων των καταπιεσμένων».


Έκτακτη προειδοποίηση για την εξάπλωση της ιλαράς στην Ευρώπη εξέδωσε ο Παγκόσμιος Οργανισμός Υγείας. Σύμφωνα με στοιχεία που έδωσε στη δημοσιότητα, μόνο το 2017 καταγράφηκε 400% αύξηση των κρουσμάτων ιλαράς ενώ μία στις τέσσερις χώρες βρίσκεται σε μεγάλη έξαρση.\nΣυνολικά, το 2017 καταγράφηκαν 21.000 κρούσματα ιλαράς και 35 θάνατοι εξαιτίας της. Το 2016 τα κρούσματα που καταγράφηκαν ήταν 5.273… «Κάθε νέο κρούσμα ιλαράς στην Ευρώπη μας υπενθυμίζει ότι τα ανεμβολίαστα παιδιά αλλά και οι ενήλικες, άσχετα από το πού μένουν, παραμένουν σε υψηλό κίνδυνο όχι μόνο να νοσήσουν, αλλά και να μεταδώσουν την ασθένεια σε άλλους, που ενδεχομένως να μην έχουν την δυνατότητα εμβολιασμού. Περισσότερα από 20.000 κρούσματα και 35 χαμένες ζωές το 2017, είναι μια τραγωδία που απλώς δεν μπορούμε να αποδεχτούμε», ανέφερε η περιφερειακής διευθύντρια του ΠΟΥ για την Ευρώπη Zsuzsanna Jakab.\nΣτην Ευρώπη, 15 από τις 53 χώρες αντιμετώπισαν το 2017 την έξαρση της ιλαράς. Στην πρώτη θέση βρίσκεται η Ρουμανία με 5.562 κρούσματα. Ακολουθεί η Ιταλία με 5.006 κρούσματα ενώ τρίτη στη λίστα είναι η Ουκρανία που μετρά 4.767 κρούσματα. Η χώρα μας στην 4η θέση με 967 καταγεγραμμένα κρούσματα. Ακολουθούν, η Γερμανία με 927, η Σερβία με 702, το Τατζικιστάν με 649, η Γαλλία με 520, η Ρωσία με 408, το Βέλγιο με 369, το Ηνωμένο Βασίλειο με 282, η Βουλγαρία με 167, η Ισπανία με 152, η Τσεχία με 146 και η Ελβετία με 105.


ΜΑΥΡΑ ΚΑΡΟ ΣΑΝΔΑΛΙΑ\nΓυναικεία σανδάλια με δέσιμο & χαμηλό τακούνι TOP SECRET.\nΚολεξιόν: Καλοκαίρι. Χρώμα: Μαύρο. Σύνθεση: 100% Πολυεστέρας.\nΚανονική Τιμή: 28,95 €\nΕιδική Τιμή: 23,95 €\nΓυναικεία σανδάλια με δέσιμο & χαμηλό τακούνι TOP SECRET. Κολεξιόν: Καλοκαίρι. Χρώμα: Μαύρο. Σύνθεση: 100% Πολυεστέρας. - Δωρεάν Αλλαγή σε περίπτωση που δεν σας κάνει το μέγεθος. - Δωρεάν Αποστολή για αγορές άνω των 39,90€.


«Ανώτερη η Γιουνάιτεντ»\nΠρώτη καταχώρηση: Δευτέρα, 9 Μαΐου 2011, 11:49\nΜετά την ήττα με 2-1 από την Μάνστεστερ Γιουνάιτεντ ο προπονητής της Τσέλσι, Κάρλο Αντσελότι, τόνισε ότι οι νικητές ήταν καλύτεροι και δίκαια φτάνουν στην κατάκτηση του πρωταθλήματος. Όσο για τη νέα σεζόν και αν θα παραμείνει στην Τσέλσι ο Ιταλός τόνισε:\n«Δεν μπορώ να ξέρω τι θα συμβεί. Θα πρέπει να περιμένω κι εγώ δύο εβδομάδες ακόμη, μέχρι να ολοκληρωθεί το πρωτάθλημα. Πάντως, αν με ρωτούσατε και περνούσε από το χέρι μου, θα ήθελα να παραμείνω».\nΣτο τέλος μίλησε για το παιχνίδι και τη σεζόν στην Πρέμιερ Λιγκ: «Το παιχνίδι χάθηκε από το πρώτο λεπτό, όταν δεχτήκαμε το πρώτο γκολ. Κάναμε πολύ κακό ξεκίνημα. Ήταν δύσκολο μετά να επιστρέψουμε στο σκορ και να ανασυνταχθούμε.\nΠρέπει να αποδεχτούμε την ήττα και την ανωτερότητα της Γιουνάιτεντ. Η ομάδα του Άλεξ Φέργκιουσον ήταν καλύτερη στο μεταξύ μας παιχνίδι αλλά και σε γενικότερο πλαίσιο, ήταν καλύτερη τη φετινή σεζόν και πανάξια θα κατακτήσει το πρωτάθλημα».\nΤελευταία ενημέρωση: Δευτέρα, 9 Μαΐου 2011, 11:51


Sat Mythbusters Κύριο\nΠαρόλο που έχουν περάσει αρκετά χρόνια από το ξεκίνημα της δορυφορικής λήψης τηλεοπτικών καναλιών στην Ελλάδα, εν τούτοις εξακολουθούν να υφίστανται ορισμένοι αστικοί μύθοι, που δημιουργούν σύγχυση, ιδιαίτερα σε όσους εισέρχονται τώρα στο χώρο. Ακόμα και σήμερα, στην εποχή της πληροφορίας, επικρατούν κάποιοι μύθοι στη δορυφορική λήψη που δε συμβαδίζουν με την πραγματικότητα. Εμείς συγκεντρώσαμε...\nΠαρόλο που έχουν περάσει αρκετά χρόνια από το ξεκίνημα της δορυφορικής λήψης τηλεοπτικών καναλιών στην Ελλάδα, εν τούτοις εξακολουθούν να υφίστανται ορισμένοι αστικοί μύθοι, που δημιουργούν σύγχυση, ιδιαίτερα σε όσους εισέρχονται τώρα στο χώρο.\nΑκόμα και σήμερα, στην εποχή της πληροφορίας, επικρατούν κάποιοι μύθοι στη δορυφορική λήψη που δε συμβαδίζουν με την πραγματικότητα. Εμείς συγκεντρώσαμε τους πιο διαδεδομένους και θα προσπαθήσουμε να τους καταρρίψουμε.\nΜεγαλύτερο κάτοπτρο = Περισσότερα κανάλια\nΕάν αναφερόμαστε σε σταθερά κάτοπτρα, δεν αρκεί μόνο μια μεγάλη διάμετρος. Σίγουρα ένα μεγαλύτερο κάτοπτρο παρουσιάζει μεγαλύτερη απολαβή σήματος σε σχέση με ένα μικρότερο, αλλά αυτό αρκετές φορές δε συμβαδίζει με τον αριθμό των καναλιών που θα αποθηκεύσουμε στο δορυφορικό μας δέκτη. Η μεγαλύτερη διάμετρος ενός κατόπτρου θα μας εξασφαλίσει απρόσκοπτη λήψη δορυφορικών καναλιών που πιθανότατα με ένα μικρότερης διαμέτρου κάτοπτρο θα την είχαμε οριακή ή μηδενική. Ο αριθμός των καναλιών εξαρτάται συνδυαστικά και από άλλους παράγοντες, όπως ο δορυφόρος που στοχεύουμε, εάν έχουμε πολλαπλές λήψεις περισσότερων δορυφόρων με το ίδιο κάτοπτρο και φυσικά εάν είναι σταθερό ή κινούμενο. Στις περιπτώσεις κινούμενων κατόπτρων η διάμετρος παίζει σημαντικό ρόλο, αλλά η σχέση κόστους εξοπλισμού και αριθμού καναλιών βρίσκεται σε αναντιστοιχία. Δηλαδή διπλάσιο κόστος εξοπλισμού δε σημαίνει κατ’ ανάγκη διπλάσιο αριθμό καναλιών.\nΧαμηλότερος Δείκτης Θορύβου = Καλύτερο LΝΒ\nΠρόκειται για το μύθο που συντηρείται τεχνηέντως για καθαρά εμπορικούς λόγους. Σίγουρα υπάρχουν πολλές διαβαθμίσεις στην ποιότητα λειτουργίας ενός LNB που καθορίζονται από πολλούς παράγοντες, με έναν από αυτούς να είναι και ο βαθμός θορύβου που χαρακτηρίζει τη λειτουργία του. Αναφερόμαστε στον ενδογενή θόρυβο λειτουργίας της ενισχυτικής του βαθμίδας, που μετριέται σε dB, και φυσικά διαφέρει από συχνότητα σε συχνότητα. Έτσι ακόμα κι αν ο βαθμός θορύβου ενός LNB είναι προϊόν πραγματικών μετρήσεων και όχι καθαρά εμπορικό τέχνασμα, δεν μπορεί να καθορίσει τη συνολική απόδοσή του σε οποιαδήποτε συχνότητα, αλλά πρέπει να συνεκτιμηθεί μαζί με άλλα χαρακτηριστικά. Γενικότερα αυτό που καθορίζει την απόδοση ενός LNB, πέρα από ένα πλήθος ηλεκτρικών χαρακτηριστικών (συμπεριλαμβανομένου και του βαθμού θορύβου), είναι τα γεωμετρικά του χαρακτηριστικά, καθώς και ο συνδυασμός αυτών με το κάτοπτρο στο οποίο θα εγκατασταθεί.\nΤα πολυεστερικά και τα διάτρητα κάτοπτρα είναι καλύτερα από τα κοινά σιδερένια\nΣίγουρα τα πολυεστερικά κάτοπτρα ή και κάποια διάτρητα (όχι όλα) παλαιότερων εποχών είναι πιο εντυπωσιακά από άποψη θεωρίας – κατασκευής. Θεωρούνται ιδανικά για υλοποιήσεις εγκαταστάσεων σε περιοχές όπου επικρατούν δύσκολες καιρικές συνθήκες. Στην πράξη ναι μεν είναι καλύτερα από άποψη αντοχής στο χρόνο, αλλά δεν θα κάνουν τη διαφορά στη λήψη λόγω διαφορετικής φιλοσοφίας κατασκευής. Παρόλα αυτά πάντα θα συναντούμε διαφορές σε κάτοπτρα ίδιας διαμέτρου σε σχέση με την απόδοσή τους. Οι διαφορές αυτές είναι δυσδιάκριτες στις μικρές κατηγορίες και λήψεις εμπορικών δορυφόρων, αλλά αρκετά διακριτές σε μεγαλύτερες διαμέτρους και οριακές λήψεις καναλιών, με τους επώνυμους κατασκευαστές να υπερτερούν.\nΤο καλώδιο για τηλεόραση κάνει και για τη δορυφορική\nΠαρόλο που εμφανισιακά ένα απλό καλώδιο επίγειας τηλεοπτικής λήψης φαίνεται ίδιο με αυτό για τη δορυφορική λήψη, εντούτοις παρουσιάζουν πάρα πολλές διαφορές στα ηλεκτρικά τους χαρακτηριστικά. Οι διαφορές αυτές μπορεί να μην είναι άμεσα ορατές σε μικρές αποστάσεις (π.χ. 5 έως 10 μέτρα), αλλά είναι εμφανείς στις συνηθισμένες εγκαταστάσεις με αποτέλεσμα την απώλεια πολλών συχνοτήτων, αν δε χρησιμοποιηθεί ο σωστός τύπος καλωδίου. Βασική διαφορά είναι ότι το καλώδιο δορυφορικής λήψης υποστηρίζει συχνότητες από 5-2150MΗz με χαμηλότερο ποσοστό απωλειών, αντίθετα με αυτό της επίγειας λήψης, όπου οι απώλειες ισχύος στην περιοχή 950-2150MΗz είναι πολύ μεγαλύτερες. Αντίστροφα, το καλώδιο της δορυφορικής λήψης μπορεί να χρησιμοποιηθεί κάλλιστα και για τη λήψη επίγειων καναλιών.\nΌλοι οι διακόπτες DiSEqC είναι ίδιοι\nΑναφερόμαστε στο διακοπτικό υλικό, που μας δίνει τη δυνατότητα να λαμβάνουμε σήμα από περισσότερους δορυφόρους μέσα από το ίδιο καλώδιο. Σίγουρα υπάρχουν πολλές διαβαθμίσεις στην ποιότητα του διακοπτικού υλικού με διαφορές τόσο στο βαθμό απωλειών που εισάγουν, όσο και στη συνεργασία τους με τους δορυφορικούς δέκτες (δηλαδή την άμεση ανταπόκριση στις εντολές που στέλνει ο δέκτης προς το διακόπτη). Έτσι επιλέγουμε πάντα διακόπτες αναγνωρισμένων κατασκευαστών, για να επιτυγχάνουμε τα καλύτερα δυνατά αποτελέσματα.\nΗ δορυφορική κεραία αντικαθιστά την επίγεια\nΗ δορυφορική κεραία εγκαθίσταται συμπληρωματικά με την επίγεια και όχι προς αντικατάσταση αυτής. Ακόμα κι αν υπάρχει η δυνατότητα λήψης ενός συνδρομητικού πακέτου (ΟΤΕ ΤV, Nova) που παρέχει τα επίγεια κανάλια, είναι απαραίτητο να υφίσταται η κεραία επίγειας λήψης, έτσι ώστε να μη δεσμευόμαστε από τις καιρικές συνθήκες (απουσία σήματος σε έντονη βροχόπτωση), καθώς και από το σημαντικό παράγοντα να βλέπουμε το ίδιο κανάλι σε παραπάνω από έναν τηλεοπτικούς δέκτες.\nΌσο πολυσύνθετος είναι ένας δέκτης, τόσο πιο καλός είναι\nΗ επιλογή ενός δορυφορικού δέκτη μοιάζει σε μεγάλο βαθμό με την επιλογή ενός αυτοκινήτου. Επιλέγουμε αυτόν με τον οποίο θα κάνουμε τη δουλειά μας καλύτερα, αυτόν που ταιριάζει καλύτερα στην ιδιοσυγκρασία μας, καθώς και τα οικονομικά μας, και όχι αυτόν που μπορεί να διαθέτει τεράστιες δυνατότητες που δε θα τις αξιοποιήσουμε ποτέ. Παρόλα αυτά οι περισσότεροι νέας γενιάς δορυφορικοί δέκτες ενσωματώνουν ως βασικά χαρακτηριστικά την υψηλή ευκρίνεια εικόνας, τη δυνατότητα εγγραφής προγράμματος σε εξωτερικό σκληρό δίσκο, τη σύνδεση στο διαδίκτυο, καθώς και την αναπαραγωγή εξωτερικών αρχείων multimedia. Δυνατότητες, που παλαιότερα φαίνονταν πολύ ιδιαίτερες.\nΗ δορυφορική κεραία που πιάνει όλα τα κανάλια\nΌσο και αν προσπαθούν να σας πείσουν κάποιοι, κανένα κεραιοσύστημα δε λαμβάνει όλα τα κανάλια που κυκλοφορούν στον ουρανό, αλλά ένα μέρος αυτών (ακόμα κι αν αναφερόμαστε σε πανάκριβους εξοπλισμούς κινητών κατόπτρων), που καλό θα είναι να γνωρίζετε, πριν προχωρήσετε σε κάποια αγορά εξοπλισμού. Βέβαια το καλό με τη δορυφορική λήψη είναι ότι πάντα υπάρχει η δυνατότητα επέκτασης του συστήματός μας, προσθέτοντας πάντα έναν σημαντικό αριθμό καναλιών.\nΗ δορυφορική κεραία πιάνει και στο μπαλκόνι\nΑυτό δεν είναι απόλυτο, αλλά ισχύει μόνο κάτω από κάποιες προϋποθέσεις. Βασικότερη απ’ όλες είναι η οπτική επαφή με το δορυφόρο. Άρα θα πρέπει να σιγουρευτούμε ότι ο προσανατολισμός του είναι ο ενδεδειγμένος (νότια πλευρά), καθώς και το ότι δεν υπάρχουν εμπόδια (π.χ. εμπόδια μπροστά, τέντες, μπαλκόνι πάνω ορόφου, κλπ). Σίγουρα κάποιος τεχνικός μπορεί να το διαπιστώσει πολύ εύκολα με τη χρήση ειδικού οργάνου (πεδιόμετρου).\nΜε τη δορυφορική θα βλέπω σπασμένα κανάλια\nΠροφανώς ο μύθος αναφέρεται στην πειρατεία και όχι σε κάτι που πωλείται νόμιμα. Έτσι αυτό δεν είναι κάτι δεδομένο, αλλά αποτελεί δυνατότητα κάποιων μηχανημάτων που αποκτάται με την προσθήκη ανεπίσημου λογισμικού. Το αποτέλεσμα της χρήσης των λογισμικών αυτών (θέαση συνδρομητικών καναλιών χωρίς νόμιμη συνδρομή) θεωρείται παράνομη πράξη και διώκεται ποινικά.


Χρυσάφι στα πόδια του Ρούντι από Ρεάλ - Ισπανία - Novasports.gr\nΧρυσάφι στα πόδια του Ρούντι από Ρεάλ\n03/07/2011 • 20:51\nΝα δώσει «τρελά» λεφτά είναι διατεθειμένη η Ρεάλ Μαδρίτης για να αποκτήσει τον Ρούντι Φερνάντεθ. Συγκεκριμένα, του προσφέρει 18εκ. ευρώ για εξαετές συμβόλαιο!\nΗ «βασίλισσα» θέλει μια ηχηρή μεταγραφή και ο Ισπανός άσος των Μάβερικς αποτελεί τον διακαή πόθο της. Έτσι, σύμφωνα με δημοσίευμα της «El Mundo Deportivo», του έχει καταθέσει πρόταση με αποδοχές 3εκ. ευρώ ετησίως για συμβόλαιο διάρκειας έξι χρόνων.\nΟ σκόπελος που θα πρέπει να προσπεράσουν οι Μαδριλένοι για να τον αποκτήσουν είναι το συμβόλαιο του με την ομάδα του Ντάλας, το οποίο ισχύει μέχρι το επόμενο καλοκαίρι, καθώς οι τελευταίοι τον απέκτησαν μέσω ανταλλαγών από τους Μπλέιζερς. Και αυτό όμως φαίνεται πως το σκέφτηκαν και έτσι αναφέρεται ότι του δίνουν τη δυνατότητα να επιστρέψει στους Μαβς στα μέσα της σεζόν -αν το θέλει- και να γυρίσει πάλι στη Ρεάλ το καλοκαίρι.\nΠάντως, ο Ρούντι αποτελεί στόχο και της Μπαρτσελόνα, η οποία σκοπεύει να του προσφέρει επίσης ένα ηγεμονικό συμβόλαιο με στόχο να τον φέρει στη Βαρκελώνη.


«Από το σήμερα στο χθες» -Μια Μέρα Από Τη Ζωή Του Χθες | Arolithos blog\n«Από το σήμερα στο χθες» -Μια Μέρα Από Τη Ζωή Του Χθες\n‘’Πόσες ιστορίες έχουμε ακούσει για τις καθημερινές ασχολίες του παππού και της γιαγιάς!Για τα προϊόντα που καλλιεργούσαν, τα χειροποίητα εργαλεία τους, τον απλό τρόπο της ζωής τους. Για τις έγνοιες, τις σχέσεις τους με τους συγχωριανούς τους, τα ήθη και τα έθιμά τους. Και φυσικά το χορός, το τραγούδι. Ένα μαγικό ταξίδι στο χρόνο….’’\nΗ ιδέα του προγράμματος στηρίζεται στις καθημερινές ασχολίες στο σπίτι (για τα κορίτσια), στο χωράφι και στο μιτάτο (για τα αγόρια). Παράλληλα παρουσιάζονται κοινωνικά στοιχεία της ζωής στο χωριό. Ένα πλούσιο βιωματικό πρόγραμμα, μια ξεχωριστή εμπειρία για τα παιδιά.\nΤο πρόγραμμα εφαρμόζεται στο αγροτικό παραδοσιακό σπίτι και στο χώρο του κήπου του μουσείου. Για τις δραστηριότητες σε ανοικτούς υπαίθριους χώρους καθοριστικός παράγοντας είναι οι καιρικές συνθήκες. Το συγκεκριμένο πρόγραμμα απαιτεί τη δράση των παιδιών σε εξωτερικούς χώρους και για το λόγο αυτό θα πρέπει να φορούν πρακτικά, άνετα ρούχα και παπούτσια. Επίσης σε περίπτωση που οι καιρικές συνθήκες δεν μας επιτρέπουν να κινηθούμε εξωτερικά το πρόγραμμα αναπροσαρμόζεται και εφαρμόζεται στο χώρο του παραδοσιακού σπιτιού σε συνδυασμό με την αίθουσα των επαγγελμάτων του Μουσείου. Εναλλακτικά, μετά από τη σύμφωνη γνώμη του δασκάλου το πρόγραμμα μπορεί να αντικατασταθεί με άλλα προγράμματα.\nΝα μπορέσουν τα παιδιά να βιώσουν εμπειρίες από την καθημερινή ζωή των παππούδων μας συμμετέχοντας σε κάποιες δράσεις σχετικές με το σπίτι και τον αγρό.\nΝα ευαισθητοποιηθούν για τα στοιχεία εκείνα που κληρονομήσαμε από τους προπαππούδες μας και να δεχθούν το μήνυμα για την φροντίδα και την προστασία του περιβάλλοντος.\nΝα αποκτήσουν ομαδικό πνεύμα και το αίσθημα της ευθύνης για το καταμερισμό της εργασίας.\nΤο πρόγραμμα απευθύνεται κυρίως σε παιδιά της Γ΄-Δ΄-Ε΄-Στ΄ δημοτικού αλλά με τις ανάλογες προσαρμογές το πρόγραμμα μπορεί να εφαρμοστεί και σε μικρότερες ηλικίες.\nΔημοσιεύτηκε στην κατηγορία Ήθη & έθιμα - Customs & traditions,Ηράκλειο,Κρήτη - Crete,Λαϊκή τέχνη - Popular art,Μουσείο - Museum,Παιδεία - Education, με ετικέτες Αρόλιθος μουσείο,Βιωματικές Δραστηριότητες,βιωματική εκπαίδευση,διδακτικα,δρώμενο για παιδιά,Εκπαιδευτικά Προγράμματα,σχολείο,Σχολείο και Μουσείο,σχολικές εκδρομές, στις 27 Σεπτεμβρίου 2017 από την/τον admin.\n← Ouzo recipe! «Ψωμί και ελιά» – Διατροφή →


Μαζεύουν το αλάτι από τα βράχια με τα χέρια δουλεύοντας ώρες κάτω από τον καυτό ήλιο. Τρεις γενιές αλυκάριων μιλούν για μια τέχνη που χάνεται με τον χρόνο.\nΔημοσιεύθηκε πρώτη φορά στις 9/08/2014\nΚυριακή πρωί, 27 Απριλίου, καφενείο Αστικόν. Είναι η ετήσια δημοπρασία για τις αλυκές, αλαταρές τις λένε στο νησί, και έχει συγκεντρωθεί κόσμος. Αντίθετα με την υπόλοιπη Ελλάδα, στα Κύθηρα λειτουργεί ένα ιδιόμορφο καθεστώς: ό,τι δεν ανήκει με τίτλους σε ιδιώτες ανήκει στους απανταχού Κυθηρίους.\nΚατάλοιπο της αγγλοκρατίας, καθιερώθηκε πρώτη φορά το 1815 με την Συνθήκη των Παρισίων όταν τα Επτάνησα αναγνωρίστηκαν ελεύθερο και ανεξάρτητο κράτος, για την ακρίβεια Ηνωμένον Κράτος των Ιονίων Νήσων, κάτω από τον έλεγχο του βρετανικού στέμματος.\nΤο καθεστώς πρόσφερε την πολυπόθητη αυτονομία και έτσι, ακόμα και όταν τα Επτάνησα ενώθηκαν με την υπόλοιπη Ελλάδα το 1866, τα Κύθηρα, οι Παξοί και η Ιθάκη διατήρησαν την ιδιαιτερότητα.\nΤο γεγονός, μάλιστα, ότι ήταν ανεξάρτητα ήταν ένας λόγος που οι αλυκές παρέμειναν ανέπαφες αφού για χρόνια οι δημόσιοι υπάλληλοι του Μονοπωλίου του Άλατος τριγυρνούσαν από χωριό σε χωριό και έσπαγαν τις γούρνες σε όλη την Μάνη για να εμποδίσουν την διαρροή του εμπορίου. Μοναδική προϋπόθεση για το προνόμιο: το αλάτι των Κυθήρων να μην πουλιέται έξω από τα Κύθηρα.\nΚάθε Απρίλιο, λοιπόν, η Επιτροπή Εγχωρίου Περιουσίας Κυθήρων και Αντικυθήρων βγάζει σε δημοπρασία 25 περιοχές που νοικιάζονται για ένα χρόνο και τα έσοδα πηγαίνουν στην Επιτροπή. «Δεν είναι όλες ίδιες και δεν παράγουν όλες το ίδιο αλάτι», εξηγεί ο Μανώλης Σταματάκος. Περασμένα 70-δεν το ομολογεί-έχει το ουζερί Δονούσα-από την ταινία Δονούσα της Αγγελικής Αντωνίου που συμμετείχε στα νιάτα του-στο Διακόφτι, δίπλα στα πλοία, όπου συγκεντρώνονται όλοι τα βράδια για τσίπουρα.\nΗ πρώτη φορά που πήγε στις αλυκές ήταν 7 χρόνων δίπλα στον πατέρα του. «Το αλάτι θέλει να το χαϊδεύεις», λέει. «Να το φροντίζεις και να το αγαπάς». Η περίοδος συλλογής ξεκινά από μέσα Ιουνίου-γύρω στις 20-και ολοκληρώνεται τέλη Αυγούστου αν δεν πιάσουν οι βροχές. «Τέσσερις με πέντε ώρες κάθε μέρα να σε τρώει η θάλασσα και ο ήλιος. Δύσκολο μεροκάματο».\nΤις περισσότερες φορές μαζεύει το αλάτι με τα χέρια-οι μύτες τους είναι κοφτερές και οι παλάμες του χαραγμένες-και κουτάλες. Στη συνέχεια, το αλάτι μπαίνει σε κοφίνια για να φύγει το νερό και απλώνεται σε καθαρά σεντόνια στον ήλιο να στεγνώσει. «Το μυστικό είναι να του φέρεσαι σωστά», συνεχίζει. «Να το καθαρίσεις, να το αφήσεις στο χρόνο του-μυστικά δεν αποκαλύπτει αλλά χρειάζεται 20-25 μέρες-και μετά να το βάλεις στα τσουβάλια».\nΚάθε χρόνο νοικιάζει τις γούρνες του Αγίου Μηνά και βγάζει γύρω στους 2-3 τόνους ανάλογα με τον καιρό. «Το αλάτι θέλει ζέστη και βοριά. Εξαρτάται, βέβαια, από την θέση γιατί σε άλλες περιοχές κάνει καλό ο νοτιάς και σε άλλες ο βοριάς. Και Κύθηρα χωρίς αέρα δεν γίνεται». Δεν περιμένει να βγάλει κέρδος-τα τσίπουρα είναι πιο σίγουρα-αλλά το κάνει για το όνομα του πατέρα του.\nΓιατί Κάποιοι Straight Άνδρες Συμμετέχουν σε Λέσχες Αυνανισμού;\nΠολλές φορές, μάλιστα, τον πιάνει το παράπονο για αυτούς που τα εγκατέλειψαν. «Την δεκαετία του ΄80 άφησαν την γη και την θάλασσα για τα ενοικιαζόμενα δωμάτια και οι γούρνες έμειναν στους παππούδες». Σήμερα, με την κρίση, επιστρέφουν όλο και περισσότεροι αλλά λίγοι αντέχουν την δυσκολία. «Την πρώτη φορά που μπήκα στις αλυκές ήταν για το μεράκι», εξηγεί ο Τάσος Βενάρδος.\nΠαθιασμένος με το νησί, κάνει λίγο από όλα. Έχει ένα ξενοδοχείο, φυτεύει τα περιβόλια του, φτιάχνει τυρί από τα κοπάδια του και συσκευάζει και το αλάτι των Κυθήρων παρέα με τον Σκανδιναβό συνέταιρό του Goran Svanborg που ήρθε πριν χρόνια στο νησί, το αγάπησε, αποφάσισε να μείνει και όταν δοκίμασε το αλάτι σκέφτηκε ότι είναι το θαύμα που χρειάζεται ο μόνιμα σκοτεινός βορράς.\nΓια τις Σκανδιναβές που έρχονται κάθε χρόνο στην Ελλάδα για τον ήλιο, το αλάτι των Κυθήρων με υψηλές δόσεις κάλιου και μαγνήσιου είναι βάλσαμο, μια δόση από Ελλάδα. «Τα τελευταία χρόνια οι Αμερικάνοι, Γερμανοί και Σκανδιναβοί που έρχονται στο νησί αδυνατούν να καταλάβουν πώς είναι δυνατόν να έχουμε τέτοιο θησαυρό και μην προστατεύεται ούτε με ονομασία προέλευσης».\nΚάπως έτσι η τιμή άρχισε να εκτοξεύεται φτάνοντας φέτος 5 ευρώ το κιλό, διπλάσια σχεδόν από το ελαιόλαδο της Καλαμάτας. «Πάντα ξέραμε ότι έχουμε το καλύτερο αλάτι αλλά δεν μπορούσαμε να το βγάλουμε έξω από το νησί», υποστηρίζει ο 26χρονος Μάριος Σκλάβος. Ψαράς στο επάγγελμα-από εκεί ζει την οικογένεια του-κάνει και τον αλυκάριο όπως έμαθε από τον πατέρα του που τον πήρε 13 χρόνων στις γούρνες του Αβλέμονα. «Το συνεχίζω από πάθος, να μην χαθεί η παράδοση».\nΚαι αν δεν ήταν μερικοί καλοί πελάτες στην Αμερική που γνώρισαν το αλάτι σαν τουρίστες και κάνουν παραγγελίες για τα εστιατόριά τους το πιο πιθανό να τα εγκατέλειπε. «Χωρίς προστασία, χωρίς έλεγχο, πολλοί υποστηρίζουν ότι διαθέτουν αλάτι Κυθήρων χωρίς να έχουν πατήσει ποτέ στα Κύθηρα». Όσες φορές προσπάθησαν, μάλιστα, στο νησί να διεκδικήσουν κάποια επίσημη κατοχύρωση έπεσαν σε τοίχο. Όπως συμβαίνει πάντα. Είναι πολλά αυτά που λείπουν και το αλάτι έρχεται τελευταίο. Και ας μπορούσε να φέρει πιο ζεστό χρήμα στο νησί και από τα room to let.\nMικρή εκπαιδευτική λεπτομέρεια: το 1897 μετά την τρίτη κατά σειρά χρεοκοπία του ελληνικού κράτους από την κυβέρνηση Τρικούπη οι δανειστές για να εξασφαλίσουν την αποπληρωμή των δανείων ζήτησαν την απευθείας εξόφλησή τους από τα κέρδη του Ελληνικού Μονοπώλιου στο αλάτι, τα σπίρτα, τα τραπουλόχαρτα και το πετρέλαιο. Πριν ένα χρόνο το Υπουργείο Οικονομικών όρισε ειδική επιτροπή για να εξετάσει την αξιοποίηση του ποσοστού του ελληνικού δημοσίου στις Ελληνικές Αλυκές που φτάνει στο 55%.


Amy Winehouse: είχε αρραβωνιαστεί κρυφά πριν πεθάνει! | Star.gr\nAmy Winehouse: είχε αρραβωνιαστεί κρυφά πριν πεθάνει!\nΤραγική ειρωνία: σχεδίαζε να παντρευτεί τον επόμενο χρόνο…\nΠερίεργα παιχνίδια έπαιξε η μοίρα στην Amy Winehouse. Η διάσημη τραγουδίστρια, εκτός από τα ναρκωτικά και τις καταχρήσεις, ήταν ταλαιπωρημένη και από την μεγάλη της αγάπη, τον Blake Fielder Civil.\nΠρόκειται για τον πρώην σύζυγο της και τον άνθρωπο που τη μύησε στον απατηλό κόσμο του αλκοόλ και των ναρκωτικών. Οι δυο τους είχαν μια άρρωστη σχέση πάθους και μίσους, αφού δεν ήταν λίγες οι φορές που έπαιζαν ξύλο μέχρι τελικής πτώσης και μετά από λί��ο αγκαλιάζονταν και φιλιούνταν.\nΤέλος στην τρέλα ήρθε να βάλει ο επόμενος σύντροφος της, Reg Travis. O 35χρονος σκηνοθέτης την αγάπησε πολύ και είχε βάλει σκοπό να την βγάλει μια και καλή από τον κόσμο των ναρκωτικών.\nΜπορεί οι φήμες να τους ήθελαν να έχουν χωρίσει σχεδόν ένα μήνα πριν το θάνατο της Amy επειδή ο Reg δεν άντεξε άλλο τις καταχρήσεις της, όμως σήμερα τα ξένα tabloids επανέρχονται με μια είδηση που ταράζει τα νερά.\nΟ Travis,όχι μόνο δεν την είχε χωρίσει, αλλά μάλιστα της είχε κάνει και πρόταση γάμου! Οι δυο τους, είχαν αρραβωνιαστεί κρυφά, ενώ σχεδίαζαν να παντρευτούν μέσα στον επόμενο χρόνο!\nΜε ένα διαμαντένιο δαχτυλίδι, ο 35χρονος σκηνοθέτης της ζήτησε να τον παντρευτεί. Όπως είναι φυσικό, η Amy τότε είπε το «ναι».\n«Τον αγαπούσε. Δεν ήθελε τίποτα περισσίτερο από το να είναι γυναίκα του και να κάνει οικογένεια μαζί του. Ήθελε να απαλλαγεί μια και καλή από τους δαίμονες της», δήλωσε πρόσωπο του πολύ στενού της περιβάλλοντος.\nΔυστυχώς για την Amy δεν τα κατάφερε, αφού στις 23 Ιουλίου βρέθηκε νεκρή στο διαμέρισμα της.\nΌσο για τον Reg; όλοι τον θυμόμαστε σε πολύ χάλια ψυχολογική κατάσταση όταν μαζί με τους γονείς της Amy κοιτούσε αποσβολωμένος τα μηνύματα και τις κάρτες των θαυμαστών της.\nΤα λόγια του άλλωστε τα λένε όλα: «κανείς δεν μπορεί να καταλάβει τι περνάω. Η Amy ήταν τόσο όμορφη και λαμπερή. Ήταν η αγάπη μου. Έχασα την λατρεία μου που αγαπούσα τόσο πολύ»…


ΑΠΟΡΙΑ ΣΕ ΕΚΦΩΝΗΣΗ\n27 Ιουν 2022, 01:34:10 ΠΜ\n► ΑΠΟΡΙΑ ΣΕ ΕΚΦΩΝΗΣΗ\nΞεκίνησε από dionmiha, 18 Νοε 2013, 12:36:17 ΜΜ\n18 Νοε 2013, 12:36:17 ΜΜ Τελευταία τροποποίηση: 18 Νοε 2013, 12:59:17 ΜΜ από Νίκος Αδαμόπουλος\nΈχω μπει στο κεφάλαιο των πινάκων και είμαι στους μονοδιάστατους στο κομμάτι της προσπέλασης, εμφάνισης στοιχείων, στην εμφνανιση αθροισματος, μεσου όρου ,πληθους, min, max κλπ...\nΣυνάντησα μια άσκηση η οποία πολύ περιληπτικά αναφέρεται στο διάβασμα των ονομάτων 50 πόλεων και των αντίστοιχων ΑΕΠ τους. Περιέχει τα κλασσικά υποερωτήματα όπως το άθροισμα του συνολικού ΑΕΠ, την εύρεση του μέσου όρου, τη πολή με το μεγαλύτερο ΑΕΠ κλπ κλπ.... Το τελευταίο όμως υποερώτημα ζητάει το εξής: "Ποια οι ποιές πόλεις έχουν ΑΕΠ που πλησιάζει περισσότερο στο μέσο όρο". Λίγο ασαφές το υποερώτημα.Δεν θα έπρεπε να μας δίνει ένα διάστημα τιμών? Αν για παράδειγμα ο μέσος όρος αποτελεί η τιμή 30, ποιες τιμές γύρω από αυτή θεωρούνται κοντά στο 30? Έχω το δικαίωμα να πάρω ενά αυθαίρετο διάστημα από μόνος μου? Βέβαια υπάρχει και η περίπτωση να προσεγγίζω λάθος το υποερώτημα.\nΤη βοηθεία σας!!!!\nΑπ: ΑΠΟΡΙΑ ΣΕ ΕΚΦΩΝΗΣΗ\n18 Νοε 2013, 12:57:23 ΜΜ\nΣε κωδικοποιημένη μορφή, ουσιαστικά ζητάει "εύρεση min και θέσεων αυτού" σε συνδυασμό με "απόλυτη διαφορά".\nΒρίσκουμε το ΜΟ και μετά την πόλη στην οποία αντιστοιχεί η ελάχιστη απόλυτη διαφορά του ΑΕΠ από το ΜΟ. Αν υπάρχουν κι άλλες πόλεις που έχουν την ίδια απόλυτη διαφορά με την ελάχιστη, τότε μας ενδιαφέρουν κι αυτές οι πόλεις...\n18 Νοε 2013, 01:05:05 ΜΜ\nΑυτή η λάθος κατανόηση είναι συνήθης και στους μαθητές\nΤυχαίνει ερώτημα που ζητάει "να βρεθεί ο τάδε με τον μεγαλύτερο τάδε" και να αναρωτιούνται οι μαθητές "μεγαλύτερο από τι;;;"!!!\nΗ λέξη "ΤΟΝ" (μεγαλύτερο) προσδιορίζει ότι δεν μιλάμε για μεγαλύτερο από κάποια τιμή, αλλά την μεγαλύτερη από τις παρουσιαζόμενες τιμές\nΣτην περίπτωση σου, ισχύουν αυτά που λέει ο Νίκος, δηλαδή, ποια ή ποιες πόλεις είχαν την μικρότερη απόλυτη τιμή διαφοράς από τον μέσο όρο\n20 Νοε 2013, 10:51:08 ΠΜ\nΟκ, το καταλαβα!\nΚαι κάτι δεν μου κολλούσε και καταλάβαινα ότι προσεγγιζα κάπως λάθος την εκφώνηση...\n28 Νοε 2013, 08:38:10 ΜΜ\nΠαράθεση από: Νίκος Αδαμόπουλος στις 18 Νοε 2013, 12:57:23 ΜΜ\nBασικά, όπως είπες, πρέπει να βρεθεί πρώτα το μέσο ΑΕΠ.\nΜετά όμως, λόγω της εκφώνησης, πιστεύω ότι πρέπει να βρεθεί η μέση απόσταση από το μέσο ΑΕΠ και να διαχωρήσουμε σε δύο κλάσεις τα ΑΕΠ. Δηλαδή, για κάθε ΑΕΠ πρέπει να βρούμε την απόστασή του από το μέσο ΑΕΠ και έτσι να υπολογίσουμε την μέση απόσταση. Μετά οι κλάσεις θα είναι απλώς:\nΌσοι έχουν μεγαλύτερη απόσταση από τη μέση απόσταση\nΌσοι έχουν μικρότερη απόσταση από τη μέση απόσταση\nΌσες πόλεις ανήκουν στην πρώτη κλάση, είναι "πιο κοντά " στο μέσο ΑΕΠ.\nΈτσι τουλάχιστον ερμηνεύω τη φράση:\nΠαράθεση από: dionmiha "Ποια οι ποιές πόλεις έχουν ΑΕΠ που πλησιάζει περισσότερο στο μέσο όρο"\n29 Νοε 2013, 09:56:21 ΠΜ\nΠαράθεση από: itt στις 28 Νοε 2013, 08:38:10 ΜΜ\nΟυσιαστικά αυτό είναι η μέση απόκλιση (mean deviation). Γιατί όμως να χωρίσεις τις τιμές με αυτό το κριτήριο; Μου φαίνεται αυθαίρετο. Κι εγώ καταλαβαίνω αυτό που λένε ο Νίκος και ο Πέτρος δηλαδή ότι βρίσκεις πόσο απέχει κάθε τιμή από το μέσο όρο (=απόλυτη τιμής της διαφοράς) και μεταξύ αυτών των αποστάσεων βρίσκω το ελάχιστο. Επειδή μπορεί να είναι πολλές τιμές που απέχουν αυτή την ελάχιστη απόσταση τις θέλουμε όλες.\n29 Νοε 2013, 11:13:48 ΠΜ\nΠαράθεση από: gpapargi στις 29 Νοε 2013, 09:56:21 ΠΜ\nΊσως θα ήταν καλύτερο να το οπτικοποιούσα με ένα διάγραμμα.\nΈστω ότι υπάρχουν τρεις τιμές που έχουν την ελάχιστη απόσταση που θέλεις και έστω min αυτή.\nΈστω 10 τιμές που με απόσταση από τη μέση τέτοια ώστε min + C.\nΈστω ότι οι υπόλοιπες 37 έχουν απόσταση εντός του διαστήματος (min + C, min + k*C ]. ( Το k απλώς αυξάνει την απόσταση, ας πούμε ότι είναι 10 πχ)\nΘα έχεις λοιπόν 3 πόλεις με την ελάχιστη απόσταση, οκ καμμια διαφωνία σε αυτό. Άλλα 10 πόλεις θα έχουν πολύ μικρότερη απόσταση από τις άλλες 37, οπότε είναι "πιο κοντά" στην μέση τιμή, μαζί προφανώς με τις άλλες 3.\nΣαφώς και το κριτήριο μπορεί να φαίνεται αυθαίρετο(δεν είναι καθόλου αυθαίρετο), αφού η εκφώνηση είναι έτσι. Θεωρώ ότι άμα θέλει την ελάχιστη απόσταση θα καταγράφει επακριβώς αυτό, όχι το αόριστο " πιο κοντἀ".


Τελ. ενημ.:23/06/2021 11:15\nΙδιαίτερα περιορισμένο, αν όχι ανύπαρκτο, όπως λένε κάποιοι, είναι το ενδεχόμενο λειτουργίας υδατοδρομίου στην περιοχή της Ακτής Βασιλειάδη, στον χώρο του ΟΛΠ στον Πειραιά, όπως είχε προταθεί σχεδόν έναν χρόνο νωρίτερα.\nΤο σχέδιο... βουλιάζει, καθώς πληροφορίες αναφέρουν ότι υπάρχουν αντιδράσεις από την πλευρά κάποιων ακτοπλόων, οι οποίες θα βαρύνουν στη λήψη της τελικής απόφασης.\nΟι ακτοπλόοι ουδέποτε είδαν με καλό μάτι τη δραστηριοποίηση των υδροπλάνων αφού τα θεωρούν ανταγωνιστικά. Οι τελικές αποφάσεις ακόμη δεν έχουν ληφθεί, ωστόσο όσοι γνωρίζουν από κοντά τη διαδικασία υποστηρίζουν ότι το σχέδιο έχει ναυαγήσει.\nΗ πρόταση να δημιουργηθεί υδατοδρόμιο στην Ακτή Βασιλειάδη είχε γίνει δεκτή ιδιαίτερα θετικά από τους επενδυτές στα υδροπλάνα, παρά το «στραπάτσο» των περασμένων χρόνων.\nΗ περιοχή του Πειραιά ή το Φάληρο ,το οποίο επίσης διεκδικούσαν οι φορείς των υδροπλάνων, έχει μόνο πλεονεκτήματα, αφού είναι εύκολα προσβάσιμη από το μεγαλύτερο τμήμα του Λεκανοπεδίου εξασφαλίζοντας εμπορική επιτυχία για το εγχείρημα.\nΤώρα βέβαια αν το υδατοδρόμιο της Αττικής πάρει δυσμενή μετάθεση για την... παραμεθόριο του νομού ίσως αυτό να σημαίνει πως δεν θα το δούμε ούτε φέτος το καλοκαίρι.\nΟι επενδυτές πάντως αυτήν τη φορά εμφανίζονται αποφασισμένοι να προχωρήσουν μόνο αν υπάρχουν διασφαλίσεις ότι το εγχείρημα δεν θα υπονομευθεί εκ των έσω.\nΌπως έγινε μερικά χρόνια νωρίτερα...


Δεν έκρυψε την έντονη ενόχλησή του για το θέμα που προέκυψε με τα «χρυσά διαβατήρια» ο πρόεδρος της Κύπρου, Νίκος Αναστασιάδης.\nΠηγή: YouTube / Politis News WEBTV\n23:07 - 13/10/2020\nΤελευταία ενημέρωση: 23:53 - 13/10/2020\nΤη δυσαρέσκειά του για το ζήτημα των «χρυσών διαβατηρίων», που έχουν προκαλέσει πολιτική κρίση στη χώρα, φανέρωσε ο πρόεδρος της Κύπρου, Νίκος Αναστασιάδης.\nΕιδικότερα, προειδοποίησε τους δημοσιογράφους να μην τον ρωτήσουν για την υπόθεση «για να μην τους πάρει ο δαίμονας»! Σχετικό βίντεο δημοσιοποίησε μάλιστα η κυπριακή εφημερίδα «Πολίτης», σχολιάζοντας πως ο πρόεδρος «δεν άφησε τους δημοσιογράφους να τον ρωτήσουν οτιδήποτε».\nΥπενθυμίζεται πως νωρίτερα σήμερα, ο πρόεδρος της κυπριακής Βουλής, Δημήτρης Συλλούρης, ανακοίνωσε ότι από την ερχόμενη Δευτέρα θα απέχει από τα καθήκοντά του μέχρι να ολοκληρωθούν οι έρευνες για την υπόθεση. Ζητά μάλιστα από τις αρμόδιες αρχές να επιταχύνουν οποιεσδήποτε διαδικασίες έχουν αρχίσει και θέτει τον εαυτό του στη διάθεσή τους για οποιαδήποτε διευκόλυνση χρειαστεί.\nΜετά την προβολή βίντεο από το τηλεοπτικό δίκτυο Al Jazeera, στο οποίο διακρίνεται ο ίδιος και αφορά τη διαδικασία απόκτησης κυπριακής ιθαγένειας μέσω του κυπριακού προγράμματος πολιτογράφησης, ο κ. Συλλούρης, σημειώνει, επίσης, ότι απολογείται που επέτρεψε σε κάποιους, «έστω και μέσα απ' τη δημοσιοποίηση αυτής της σκηνοθετημένης και αποσπασματικής εικόνας», να πλήξουν το πρόσωπό του και κατ' επέκταση τον θεσμό του Προέδρου της Βουλής των Αντιπροσώπων.\nΣημειώνεται πως οι αντιδράσεις είναι έντονες από όλα τα πολιτικά κόμματα, ενώ την παραίτησή του υπέβαλε και ο βουλευτής του ΑΚΕΛ Χριστάκης Τζιοβάννης, ο οποίος επίσης διακρίνεται στο βίντεο του του τηλεοπτικού δικτύου.\nΌταν ο Κοντονής καλούσε όλη τη Βουλή να ψηφίσει τον Ποινικό Κώδικα Συνάντηση Δένδια - Κατρούγκαλου την Πέμπτη


ΔΗΜΟΚΡΑΤΙΑ και Κόμματα - ΕΒΔΟΜΗ Online\nΔΗΜΟΚΡΑΤΙΑ και Κόμματα\n«... και μην και το ξυγγενές του εταιρικού αλλοτριώτερον εγένετο...»\nΝα επικαιροποιήσουμε πρωτίστως την ιστορική αυτή διαπίστωση: «...Ακόμη και ο συγγενικός δεσμός θεωρήθηκε λιγότερο δεσμευτικός από τον κομματικό...»!\nΗ ιστορική αυτή διαπίστωση του πρώτου και μεγάλου ιστορικού φιλόσοφου, για τα «κόμματα» (πολιτικές εταιρείες), που οδήγησαν στις προ του Πελοποννησιακού εμφυλίου πολέμου και κατά τη διάρκειά του, διαμάχες τους, μεταξύ δημοκρατικών και ολιγαρχικών και ταλανίζουν ακόμη την ανθρωπότητα, αποδίδει απόλυτα και διαχρονικά την πραγματικότητα και πρέπει να μας προβληματίσει άπαντες.\nΝα «επισκεφθούμε» ακολούθως τις λέξεις, έστω κι αν φαίνονται αυτονόητες, για να ξέρουμε για τι μιλάμε. Τί είναι δηλαδή «κόμμα» και τί «δημοκρατία».\n«Κόμμα» γενικά, είναι «μέρος ενός συνόλου (κομμάτι). Στην υπ’ όψιν εξέταση, είναι μέρος μιας οργανωμένης κοινωνίας που αποτελεί ένα ολοκληρωμένο σύνολο.\n«Δημο-κρατία»: Η εξουσία του δήμου, του λαού, δηλαδή. Σε αντιπαράθεση με την ολιγαρχία ή τη μοναρχία «... και ονομάζεται το πολίτευμα αυτό, επειδή δεν αποβλέπει στο συμφέρον των ολίγων, αλλά των πολλών, δημοκρατία»2, λέει πάλι ο Θουκυδίδης, μη δίνοντας Αριστοτέλειο ορισμό, αλλά την πεμπτουσία του όρου.\n«Λες και ήταν χθες» ή σήμερα!\nΔια δε τα κόμματα και τους κομματικούς, μεταξύ των άλλων επιτιμητικών λέει και τούτα: «...Διότι οι σύνδεσμοι, (οι «ιδεολογίες») αυτού του είδους δεν απέβλεπαν σε ωφελήματα νόμιμα και θεμιτά, αλλά στην απόκτηση παράνομης δύναμης και ωφελημάτων. Και οι μεταξύ τους σχέση δε στηριζόταν στους ηθικούς κανόνες, όσο στη συνενοχή τους σε άνομες πράξεις»3.\nΑυτά έλεγε ο Θουκυδίδης πριν 2.400 χρόνια, αλλά τα επιβεβαιώνουν εγγύτεροι και σύγχρονοι θεωρητικοί και πολιτικοί:\nΟ γνωστός κοινωνιολόγος Μαξ Βέμπερ ορίζει το “κόμμα”, περιγραφικά: «είναι ένα είδος ενώσεως προσώπων... Ο σκοπός, στον οποίον αποβλέπει (...) είναι να διασφαλίσει στους ηγέτες της την αναγκαία ισχύ, (...) για να επιτύχουν ιδεατά ή υλικά πλεονεκτήματα προς όφελος των ενεργών μελών της ενώσεως...» Και βέβαια, όχι “κατ’ ισομοιρίαν” και πάλι, ούτε αναλόγως, ούτε βεβαιότατα της κοινωνίας στο σύνολό της\nΚια καταλήγει: «...είτε στην επίτευξη προσωπικών ωφελημάτων...»! Καταλάβατε;;; Ας τρέχουμε τώρα, ῾τα κορόιδα῾, μετά πάθους και φανατισμού, συγκρουόμενοι ακόμα και με τους συγγενείς μας, τους φίλους μας ή και τους επαγγελματικούς συνεργάτες μας και με τους συνεταίρους μας ακόμη, για να βγάλουμε το “κόμμα μας” ή την ομάδα μας, ώστε να εξασφαλίσουμε τα “προσωπικά ωφελήματα” του “αρχηγού μας”, και της οικογενείας του” ώστε να προετοιμάσουμε και την κληρονομική διαδοχή τους(!), τα «ωφελήματα» των βουλευτών και πολιτευτών, των παρατρεχάμενων, στα “τσιμπούρια”, στα λιγούρια και άλλα παράσιτα. Οι “φουρτουνάκηδες”, οι “κοτούλες” μακροπουπουλάτες και μη, Μεταξένιες κ.α.\nΚαι μη νομίζετε ότι κάνω επιλογή· εξ άλλου ο Μαξ Βέμπερ δεν είναι “δικός μου”! Βρέθηκε κι ένας, ο Εντμουντ Μπαίρκ (Edmund Burke)5, που έλεγε ότι τα κόμματα δημιουργήθηκαν για το εθνικό συμφέρον»!\nΟυδέν ψευδέστερον, γι’ αυτό και τον «κράξανε»!\n«Ο ορισμός του Burke δεν μπορεί να χρησιμοποιηθεί σε αντικειμενική πολιτική συζήτηση», λέει το Λεξικό Κοινωνικών Επιστημών της Unesco (τομ. Β´, σελ. 473).\nΗ εξουσία τους ενδιαφέρει για να ’μαστε πραγματιστές. Η εξουσία και τα λάφυρά της για κείνον που θα την κατακτήσει. Είναι τόσο ελκυστική και πολύφερνη “νύφη”! Κίρκη, μπορώ να πω, ώστε κι ο D. Truman6 να το διατυπώσει απερίφραστα: «...το πολιτικό κόμμα έφτασε να θεωρείται αυτό μέσω του οποίου επιλέγονται οι διεκδικητές δημοσίων θέσεων»! Τα λάφυρα είναι η προίκα, χωρίς να υπάρξει γάμος, σύζυγος, αλλά μόνο πρόσκαιροι εραστές, που την λεηλατούν, όμως, κανονικά.\nΔεν υπάρχουν ανιδιοτελείς κομματικοί και μη πολιτικοί. Υπάρχουν ολιγαρκείς ή άπληστοι, απρόσεκτοι και πολύ προσεκτικοί (ώστε να αποκαλύπτονται εγκλήματα, χωρίς ενόχους!) και κάποιοι λίγοι, δυστυχώς, φιλόδοξοι. Όχι μωροφιλόδοξοι - γιατί και τέτοιοι υπάρχουν - αλλά πραγματικά φιλόδοξοι, με κύριο κίνητρο ν᾽ αναγνωριστεί η προσφορά τους, να δοξαστούν, ν᾽ αφήσουν όνομα!... Αυτοί, είναι λίγοι πολιτικοί· όχι κόμματα.\nΚαι λυπάμαι που είμαι υποχρεωμένος να ομολογήσω ότι δεν έχω εμπνευσθεί ακόμη το δημοκρατικό σύστημα που θ’ αντικαταστήσει την κομματοκρατία, για να κυριαρχήσει, επιτέλους, η πραγματική ΔΗΜΟΚΡΑΤΙΑ.\nΤι είναι ΔΗΜΟΚΡΑΤΙΑ;\nΤί είναι όμως πραγματική Δημοκρατία, ώστε να είναι στην πράξη το πολίτευμα που αποβλέπει στο συμφέρον των πολλών; Είπαμε στην αρχή ότι ο Θουκυδίδης δεν απέδωσε πλήρη ορισμό, γιατί για «το συμφέρον των πολλών» μιλάνε όλοι, αλλά δεν σημαίνει ότι το εννοούν, ότι το γνωρίζουν, ότι το επιδιώκουν πραγματικά, ότι το μπορούν!\nΤο πραγματικό συμφέρον είναι ένας γρίφος!\nΚαι πρώτα – πρώτα, εκείνος ο Αριστοτέλης: Αναγνωρίζει ότι «στα δημοκρατικά πολιτεύματα κυρίαρχος είναι ο λαός, ενώ το αντίθετο, στα ολιγαρχικά κυριαρχούν οι λίγοι»7. Άρα συμπεραίνεται, πως εκεί που κυριαρχούν οι «λίγοι» έχουμε ολιγαρχικό πολίτευμα, έστω κι αν ψηφίζουν οι πολλοί. Ας το κρατήσουμε αυτό. Αλλά πραγματικά αντιπαρατιθέμενα κόμματα αναγνωρίζει μόνον δύο: των πλουσίων και των φτωχών, διότι “δεν μπορεί κανένας να είναι πλούσιος και φτωχός συγχρόνως”8.\nΣτον όρο «δημοκρατία», στην democracy, «δυτικοί» κυρίως, δίνουν άλλο περιεχόμενο: Νομιμοποίησης των πράξεων της «εκτελεστικής» εξουσίας, της διοικήσεως, των διεθνών συνθηκών και «ωραίου περιτυλίγματος»... τρόπου ζωής μιας κοινωνίας, όπου κάθε άτομο θεωρείται ότι δικαιούται εξ ίσου με τα άλλα να ενδιαφέρεται για τις δυνατότητες της ανεμπόδιστης συμμετοχής τους στις ...«αξίες» της κοινωνίας αυτής»9. Μπούρδες!\nΣτην πιο στενή της έννοια, δημοκρατία σημαίνει «την ευχέρεια που έχουν οι πολίτες ενός κράτους (μιας χώρας, λένε τώρα) να συμμετέχουν ανεμπόδιστα στις στενά πολιτικές αποφάσεις, που επιδρούν στην προσωπική και συλλογική ζωή τους»9.\nΒέβαια, και πολύ λογικά, ισχύει ο κανόνας της υπακοής στην εκπεφρασμένη βούληση της πλειοψηφίας, με «σεβασμό» στην άποψη της μειοψηφίας, σε μια κομματικά διαρθρωμένη κοινωνία. Οι εκτός κομμάτων, ή οι «παρακατιανοί» της κομματικής πυραμίδας, είναι ...»γλάστρες» ή όχλος «ανώνυμο πλήθος», που αισθάνεται τρισευτυχισμένο αν φωτογραφηθεί self με τον αρχηγό! (ή με κάποιον «αρχηγό», στην προεκλογική περίοδο).\nΔεν χρησιμοποιώ την άποψη των Μαρξιστών ή Κοινωνιστών σκοπίμως για να μη βγάλει φλύκταινες η πλειοψηφία(;)\nΝα τι λέει ένας διαπρεπής αστός, δεξιός κ.λπ.: «...Αυτή λοιπόν η δημοκρατία – η democracy – είναι το παιδί του Καπιταλισμού. Είναι το όργανο με το οποίο κατορθώνει ο Καπιταλισμός να παριστάνει τη θέλησή του, ως τη λαϊκή θέληση! (...) χρειάζεται εφημερίδες, άρα μεγάλα κεφάλαια (και δεν είχε έρθει ακόμη η μάγισσα Κίρκη – η τηλεόραση – με τα πολύ μεγάλα κεφάλαια) (...) επομένως μόνον οι κάτοχοι του μεγάλου κεφαλαίου ή τα όργανά τους μπορούν να κάνουν τέτοιους αγώνες (προεκλογικούς) (...)\nΚαι συνεχίζει ο δεξιός αστός:\n«...Ο Καπιταλισμός για να κάνει τον κόσμο σκλάβους του – μα σκλάβους που να νομίζουν πως είναι ελεύθεροι – έχει ανάγκη της “ελευθέρας οικονομίας” και του περιορισμού του κράτους από κάθε επέμβαση εις την οικονομία της κοινωνίας...»10\nΔημοκρατία δεν είναι απλά «να μιλάς ελεύθερα». Είναι βέβαια, κι αυτό. Πρωτίστως όμως είναι το συμφέρον του κοινωνικού συνόλου. Όχι του μεγάλου κεφαλαίου ενάντια του Συνόλου· του 1% ενάντια στο 99%. Αυτό είναι ύπουλη τυρρανία – σκλαβιά.\nΓια τη Δημοκρατία όμως θα επανέλθουμε.\nΘουκυδίδης: (460-399 π.Χ.) Αθηναίος ιστορικός, από τον Άλιμο. Εμείς θα τον χαρακτηρίζαμε και ρεαλιστή πολιτικό φιλόσοφο: ΙΣΤΟΡΙΑΙ βιβλ. Γ΄, 82,6.\nΘουκυδίδης: ως άνω βιβλίο Β΄, 37, 1\nΟμοίως βιβλ. Γ΄, 82,6\nΜαξ Βέμπερ: (1864-1920), «Θεωρία της κοινωνικής και οικονομικής Οργάνωσης», αγγλική έκδ. Hodgy, 1947, σελ. 373-4.\nEdm. Burke (1729-1797), Λονδίνο, Oxford University Press, 1930, τομ. Β΄, σελ. 82.\nD. B. Truman: «Η Κυβερνητική διαδικασία», Ν.Υ. Knopt, 1951, σελ. 270-1.\nΑριστοτέλους: ΠΟΛΙΤΙΚΑ, βιβλ. Γ΄, β (Νομική βιβλιοθήκη Α΄, τομ. Σελ 262).\nΩς άνω, βιβλ. Δ΄4 (τόμ Α, σελ. 360)\nUnesco Λεξικό Κοινωνικών Επιστημών, τομ. 1ος, σελ. 131.\n22-1-1940, Ι. Μεταξάς, (Προσωπικό Ημερολόγιο, τ. Δ΄, σελ. 446-448)


Η ΥΠΟΥΡΓΟΣ ΠΟΛΙΤΙΣΜΟΥ ΛΙΝΑ ΜΕΝΔΩΝΗ ΣΤΑ «ΝΕΑ ΤΗΣ ΛΕΣΒΟΥ»: «Όταν τα μνημεία “κοινωνικοποιούνται” προστατεύονται καλύτερα» -\nΗ ΥΠΟΥΡΓΟΣ ΠΟΛΙΤΙΣΜΟΥ ΛΙΝΑ ΜΕΝΔΩΝΗ ΣΤΑ «ΝΕΑ ΤΗΣ ΛΕΣΒΟΥ»: «Όταν τα μνημεία “κοινωνικοποιούνται” προστατεύονται καλύτερα»\nΑρκετά βαρύ το πρόγραμμα της Υπουργού Πολιτισμού, Λίνας Μενδώνη, κατά την επίσκεψή της την προηγούμενη εβδομάδα στη Μυτιλήνη, ενδεικτικό των πολλών έργων που πραγματοποιούνται σε μνημεία και αρχαιολογικούς χώρους της Λέσβου. Η κ. Μενδώνη, μίλησε στα «ΝΕΑ της Λέσβου» για όλα αυτά, σημειώνοντας την ανάγκη του να γίνουν τα μνημεία μέρος της καθημερινότητας των πολιτών, καθώς έτσι προστατεύονται καλύτερα, ενώ κάνει αναφορά στη Λέσβο ως ένα νησί με μοναδικό πολιτιστικό απόθεμα και μεγάλες αναπτυξιακές δυνατότητες.\n-Κυρία Μενδώνη, ήρθατε στη Μυτιλήνη σε μια περίοδο που βρίσκονται σε εξέλιξη αρκετά και σημαντικά έργα μέσα από την Εφορεία Αρχαιοτήτων Λέσβου. Πώς κρίνετε την έως τώρα πορεία αυτών των εργασιών και ποια από αυτά τα έργα θα ξεχωρίζατε και γιατί;\n«Η επένδυση σε έργα πολιτισμού στη Μυτιλήνη αποτελεί προτεραιότητα για το Υπουργείο Πολιτισμού και Αθλητισμού. Αυτό αποδεικνύει και τα νέα έργα που ανακοινώσαμε. Η τοπική Εφορεία Αρχαιοτήτων συμβάλλει καθοριστικά στην ομαλή εξέλιξη των έργων. Με καίριες επιλογές το ΥΠΠΟΑ, σε σύντομο χρόνο, έχει καταφέρει να αλλάξει την εικόνα άλλοτε υποβαθμισμένων περιοχών. Αυτό είναι ορατό και αναγνωρίσιμο από τους κατοίκους και από τους επισκέπτες της Μυτιλήνης. Οι κάτοικοι του νησιού έχουν αντιμετωπίσει επιπλέον της οικονομικής κρίσης και της πανδημίας, και την προσφυγική κρίση. Στόχος μας είναι να δημιουργήσουμε πυρήνες πολιτισμού, άρα και πυρήνες ανάπτυξης για την τοπική κοινωνία και οικονομία. Τα υπό εξέλιξη έργα στο Κάστρο, αλλά και αυτά που πρόσφατα χρηματοδοτούμε διά του Ταμείου Ανάκαμψης αποκαθιστούν το εξαιρετικά αυτό μνημείο στο σύνολό του. Η Μυτιλήνη αποκτά μέσα στον αστικό ιστό της, σε άμεση σύνδεση με την ενοποίηση των αρχαιολογικών χώρων και την Επάνω Σκάλα, έναν μοναδικό πολιτιστικό πυρήνα και έναν μοναδικό αναπτυξιακό πόρο. Σε συνδυασμό με τα έργα αστικής ανάπλασης που υλοποίησε ο Δήμος δημιουργείται ένας σημαντικός πόλος πολιτισμού και αναψυχής, που μπορεί να συμβάλλει καθοριστικά στην βιώσιμη τουριστική ανάπτυξη. Επίσης, τα έργα συντήρησης και αποκατάστασης στον εμβληματικό Ναό του Αγίου Θεράποντα, αλλά και οι εργασίες αναστήλωσης του Βαλιδέ Τζαμί αναβαθμίζουν το πολιτιστικό απόθεμα της Μυτιλήνης και την εικόνα της πόλης».\n-Η αίσθηση που έχουμε είναι πως στόχευση πολλών από αυτά τα έργα, πέραν της συντήρησης και με τις παρεμβάσεις που γίνονται (όπως για παράδειγμα η «μεταμόρφωση» του Κάτω Κάστρου στη Μυτιλήνη) έχουν και ένα χαρακτήρα «απόδοσης» μνημείων και χώρων στους κατοίκους και τους επισκέπτες και ένταξής τους με διάφορους τρόπους στην καθημερινότητά τους. Είναι αυτή μια προσέγγιση που θεωρείτε πως πρέπει γενικότερα να ακολουθηθεί;\n«Τα έργα πολιτισμού εκτός από το να τονώσουν την πολιτιστική φυσιογνωμία του νησιού τοποθετούνται στον πυρήνα των πολιτικών για τη βιώσιμη ανάπτυξη του τόπου, οικονομική, περιβαλλοντική, κοινωνική, καθώς ο πολιτισμός προσφέρει μια ολιστική αναπτυξιακή και, παράλληλα, ανθρωπιστική προσέγγιση. Όταν τα μνημεία «κοινωνικοποιούνται» προστατεύονται καλύτερα. Γίνονται μέρος της καθημερινότητας των κατοίκων και την αναβαθμίζουν ποιοτικά. Ένας τόπος μπορεί να αναμορφωθεί με επίκεντρο το πολιτιστικό του κεφάλαιο και το παράδειγμα είναι μπροστά μας, αρκεί κανείς να ανακαλέσει στη μνήμη του την πρότερη όψη του Κάτω Κάστρου. Ξεκινώντας, λοιπόν, από μια ολιστική και ισόρροπη θεώρηση του φυσικού και πολιτιστικού περιβάλλοντος, είναι πολιτική μας προτεραιότητα το συγκεκριμένο βιώσιμο αναπτυξιακό πρότυπο. Η περίπτωση του Κάτω Κάστρου αποτυπώνει πιστά ακριβώς αυτή τη συνδυαστική προσέγγισή μας με εμφανές θετικό αντίκτυπο στην τοπική κοινωνία και οικονομία».\n–Πολύ σημαντικό και διαχρονικό ζήτημα για τη Λέσβο είναι εκείνο του Σάρλιτζα. Πόσο αισιόδοξη είστε για την πρόοδο που σημειώθηκε το τελευταίο διάστημα για τη διάσωση και αξιοποίηση του μνημείου;\n«Το εμβληματικό ξενοδοχείο Σάρλιτζα Παλλάς αποτελεί έναν πραγματικό θησαυρό για τον τόπο, που όχι μόνο πρέπει να διασωθεί, αλλά να αποτελέσει και έναν μοναδικό πόλο τουριστικής ανάπτυξης για το νησί με επίκεντρο τον ιαματικό και θερμαλιστικό τουρισμό. Όπως πιθανότητα γνωρίζετε ήδη, στον σχεδιασμό της Περιφέρειας Βορείου Αιγαίου υπάρχει η διάσωση του ιστορικού διατηρητέου κτιρίου στη Λουτρόπολη της Θερμής. Όπως ενημερώθηκα από τον Περιφερειάρχη Βορείου Αιγαίου, έχουν προχωρήσει σημαντικά οι διαδικασίες για την ανάδειξη του αναδόχου μέσω διεθνούς διαγωνισμού ιδεών για την δημιουργία του νέου θερμαλιστικού κτιρίου και την αποκατάσταση του κτιρίου-μνημείου. Το Υπουργείο Πολιτισμού και Αθλητισμού, στο βαθμό που του αναλογεί, είναι στην διάθεση των αρμοδίων για την ταχύτερη εξέλιξη των διαδικασιών».\n-Ποιες πρωτοβουλίες και παρεμβάσεις θα πρέπει να περιμένουμε το επόμενο διάστημα και τι περιλαμβάνει ο σχεδιασμός του Υπουργείου Πολιτισμού για το νησί μας;\n«Το Υπουργείο Πολιτισμού ενισχύει με νέα έργα, συνολικού προϋπολογισμού 17 εκατ. ευρώ την Περιφερειακή Ενότητα Λέσβου. Όπως, όμως γνωρίζετε, οι αρμόδιες υπηρεσίες μας εκτελούν 28 έργα στο τρέχον ΕΣΠΑ 2014-2021. Επίσης, ήδη έχουμε προχωρήσει με τον Περιφερειάρχη και την Διαχειριστική Αρχή την συνεργασία μας για τα έργα πολιτισμού στην επόμενη προγραμματική περίοδο του ΕΣΠΑ 2021-2027, για το σύνολο της Περιφέρειας. Εκτός από τα ήδη εν εξελίξει έργα στο Κάστρο, στον Άγιο Θεράποντα και στο Βαλιδέ Τζαμί, ξεκινούν οι διαδικασίες για το έργο της στερέωσης των βραχωδών πρανών στο Κάστρο του Μολύβου, της αποκατάστασης του Αγίου Θεράποντα, αλλά και για το οθωμανικό ιεροδιδασκαλείο, τον Μενδρεσέ, εντός του Κάστρου της Μυτιλήνης. Τις επόμενες εβδομάδες εκτελούνται τα σωστικά μέτρα στο Υδραγωγείο της Μόριας και ακολουθεί η ανάθεση από το ΥΠΠΟΑ της πλήρους μελέτης αποκατάστασης του μνημείου. Επίσης, για το ΕΣΠΑ 2021-2027 έχουμε προγραμματίσει το έργο της αποκατάστασης του σεισμόπληκτου, από το 2017, ναού της Ζωοδόχου Πηγής στην Βρίσα».\n-Ποια είναι η άποψη που έχετε γενικά για το πολιτιστικό «κεφάλαιο» της Λέσβου, πώς μπορεί να συμβάλλει στην αναπτυξιακή πορεία του τόπου και πώς μπορεί και το Υπουργείο Πολιτισμού να παίξει ρόλο σε αυτό;\n«Η Λέσβος έχει να επιδείξει ένα μοναδικό πολιτιστικό απόθεμα με μεγάλες αναπτυξιακές δυνατότητες. Το Υπουργείο Πολιτισμού και συνολικά η Κυβέρνηση έχουμε αποδείξει ότι η Λέσβος βρίσκεται στις προτεραιότητές μας. Το Ταμείο Ανάκαμψης και το νέο ΕΣΠΑ 2021-2027 αποτελούν δύο σημαντικά χρηματοδοτικά εργαλεία, που αξιοποιούμε για έργα πολιτισμού στο νησί και στην ευρύτερη Περιφέρεια. Η βούλησή μας είναι δεδομένη. Το έργο των Υπηρεσιών του ΥΠΠΟΑ και κυρίως της τοπικής Εφορείας Αρχαιοτήτων είναι φανερό. Υπάρχει εξαιρετική συνεργασία των υπηρεσιών μας με την Διαχειριστική Αρχή της Περιφέρειας Βορείου Αιγαίου. Το ίδιο αισιοδοξούμε και για τη συνεργασία μας με την τοπική αυτοδιοίκηση για την προώθηση σημαντικών έργων που θα αναβαθμίσουν την σύγχρονη πολιτιστική φυσιογνωμία του νησιού».\nΠροηγούμενο άρθροΝέος πρόεδρος της Ελληνικής Ποδοσφαιρικής Ομοσπονδίας ο Τάκης Μπαλτάκος\nΕπόμενο άρθροΠρεμιέρα με αναμενόμενο θέμα στα ΓΕΛ


Δικτυωμένη κουζίνα: νέα μονοπάτια εταιρικού catering - The Grill Magazine\nΔικτυωμένη κουζίνα: νέα μονοπάτια εταιρικού catering\nΤο νέο πρόγραμμα Connected Cooking της πολυεθνικής εταιρείας Rational.\nΤο νέο πρόγραμμα Connected Cooking της πολυεθνικής εταιρείας Rational, αλλάζει τους παραδοσιακούς ρόλους μέσα σε μια επαγγελματική κουζίνα και επαναδιατυπώνει τις προβλεπόμενες διαδικασίες, επιτρέποντας στον σεφ και το προσωπικό του, να δημιουργήσουν και να εξυπηρετήσουν.\nΤο ‘δίκτυο κουζίνας’, η ‘συνδεσιμότητα’, το ‘έξυπνο μαγείρεμα’, ακούγονται ως φράσεις από το μέλλον, όμως για κάποιους το μέλλον είναι κιόλας εδώ. Όπως για τον Thomas Wenger, επικεφαλής σεφ στο ‘News‘, το εστιατόριο της εταιρείας BHS Corrugated, έναν από τους κορυφαίους κατασκευαστές για κυματοειδή χαρτόνια.\nΠέντε ημέρες την εβδομάδα, περίπου 1.200 συνάδελφοί του θέλουν να φάνε, ενώ άλλα 500 ζεστά γεύματα φεύγουν καθημερινά από την κουζίνα του. Την ίδια στιγμή, ως αρχιμάγειρας που έχει στο παρελθόν εργαστεί σε ξενοδοχεία με αστέρι Μισελέν, στη Γερμανία και στο εξωτερικό, ο Th. Wenger έχει υψηλές απαιτήσεις όσον αφορά τα πιάτα που φέρουν το όνομά του. Πώς μπορεί να συμβιβαστεί η ποιότητα, η φρεσκάδα, το κόστος των αγαθών και το κόστος προσωπικού;\nH εργάσιμη μέρα στο News ξεκινά στις 7 π.μ. αλλά είναι εκπληκτικά χαλαρή. Το προσωπικό κουζίνας του Thomas Wenger συγκεντρώνεται στο πάσο για να προγραμματίσει την ημέρα του. Μετά από λίγα λόγια από τον επικεφαλής σεφ, γίνεται σαφές οτι η συνάντηση δεν αφορά το πρωινό και μεσημεριανό γεύμα της ημέρας, αλλά τις προετοιμασίες για την επόμενη εβδομάδα.\nΆλλωστε, τα περισσότερα από τα προϊόντα που θα σερβιριστούν σήμερα, έχει προετοιμαστεί από την προηγούμενη. Όπως η σπιτική σάλτσα κάρυ, η σούπα ή το στήθος κοτόπουλου. Οι εννέα υπάλληλοί του στην κουζίνα έχουν τώρα το χρόνο να προ-βράσουν τα ζυμαρικά ή να ψήσουν κέικ ξεκινώντας τη μέρα τους με σχετική άνεση χρόνου. Όταν οι πρώτοι πελάτες φτάσουν για γεύμα στη σάλα στις 11 π.μ., όλοι μπορούν να ασχοληθούν με το σερβίρισμα.\nΑν και το εστιατόριο News λειτουργεί μόλις έξι μήνες, η έμπειρη ομάδα του σεφ δεν έχει κανένα πρόβλημα. Οι οκτώ άνδρες και μια γυναίκα που αποτελούν την ομάδα του Thomas Wenger, είχαν όλο το χρόνο να προετοιμαστούν, να σχεδιάσουν το μενού, να οργανώσουν τις διαδικασίες σερβιρίσματος και αναπλήρωσης κι όλα αυτά έγιναν πιο εύκολα γιατί στον αγώνα τους αυτό, είχαν ως σύμμαχο τις νέες συσκευές της γερμανικής εταιρείας Rational.\nO Thomas Wenger προετοιμάζοντας το γεύμα εκατοντάδων εργαζομένων στην BHS Corrugated.\nΥπάρχουν πολλές μονάδες Self Cooking Center και Vario Cooking Center στην κουζίνα του Thomas Wenger και χρησιμοποιούνται μέρα και νύχτα. «Αυτό δεν είναι δυνατό με άλλες συσκευές», είναι η ομόφωνη ετυμηγορία όλων των σεφ. Η ομάδα κατάφερε κάτι που θεωρείται πολύ σημαντικό: τις παράλληλες εργασίες στο φούρνο. Αυτό σημαίνει, για παράδειγμα, ότι μπορούν να μαγειρεύουν σολομό και ριζότο μαζί, χωρίς καμία μεταφορά αρωμάτων/γεύσης.\nΤο πλεονέκτημα της ταχύτητας είναι σημαντικό, χωρίς να χρειάζεται όμως να κάνει το προσωπικό κουζίνας συμβιβασμούς όσον αφορά την ποιότητα. Ταυτόχρονα, σεφ και εργαζόμενοι έμειναν εντυπωσιασμένοι από ένα ακόμα πράγμα: το μαγείρεμα κατά τη διάρκεια της νύχτας.\nΕίτε μαγειρεύει ένα εστιατόριο χοιρινό στο Self Cooking Center ή γκούλας στο Vario Cooking Center, χάρη στην ενσωματωμένη μαγειρική νοημοσύνη των συσκευών της Rational, το προϊόν μαγειρεύεται όλη τη νύχτα ακριβώς όπως το θέλει ο σεφ.\nΜετά από ένα γρήγορο καθάρισμα το επόμενο πρωί, η συσκευή είναι και πάλι έτοιμη για χρήση. Για να φτιάξετε ψητά λαχανικά, τηγανητά πιάτα ή ένα νόστιμο κέικ με μπανάνα, για παράδειγμα. Το combi-steamer έχει ένα ακόμα πλεονέκτημα για τον Thomas Wenger: «Ακόμη και ανειδίκευτο προσωπικό μπορεί να το χρησιμοποιήσει».\nΑξιοπιστία και συνδεσιμότητα\nΤο πρόγραμμα δικτύωσης Connected Cooking της Rational, δίνει στον Th. Wenger την αξιοπιστία να έχει τα πάντα υπό έλεγχο, ακόμα κι αν δεν είναι προσωπικά ο ίδιος παρών. Αυτό επιτρέπει στον Head Chef και σε άλλα εξουσιοδοτημένα πρόσωπα της κουζίνας να βλέπουν οτι συμβαίνει και μέσα στη συσκευή. Και αν κάτι στο Self Cooking Center δεν πηγαίνει σύμφωνα με τον προγραμματισμό, είναι επίσης δυνατή η πρόσβαση από τον …καναπέ του σπιτιού του και η επεξεργασία προγραμμάτων μαγειρέματος.\nΑλλά το πιο σημαντικό είναι ότι το Connected Cooking καταγράφει αυτόματα τα δεδομένα HACCP, εκτελεί ενημερώσεις λογισμικού και προσφέρει έμπνευση στο προσωπικό με μια μεγάλη βάση δεδομένων συνταγών.\nΟ Thomas Wenger βλέπει κι ένα άλλο μεγάλο πλεονέκτημα στο Connected Cooking: «Η BHS διαθέτει εργοστάσια παραγωγής σε διάφορες τοποθεσίες σε όλο τον κόσμο και οι εργαζόμενοί μας δικαιούνται καλό φαγητό όπου κι αν βρίσκονται».\nΜεταφέρει λοιπόν τα μαγειρικά προγράμματα που έχει σχεδιάσει από το σπίτι του στο Weiherhammer, στις συσκευές της Rational παγκοσμίως. Και μπορεί πάντα να βασιστεί στο γεγονός ότι το ίδιο αποτέλεσμα υψηλής ποιότητας σερβίρεται παντού.\nΟ Thomas Wenger και η ομάδα του γνωρίζουν τι μπορεί να κάνει ένα Self Cooking Center και τι μπορεί να κάνει το Vario Cooking Center, προκειμένου να επιτύχει το επιθυμητό αποτέλεσμα χωρίς στρες. Όταν ρωτήθηκε αν αισθάνεται λίγο …περιττός ως σεφ από την παρουσία τόσο εξελιγμένων συσκευών μέσα στην κουζίνα του, απάντησε: «Δεν εκπαιδεύτηκα ως σεφ μόνο για να χρησιμοποιώ φούρνο, αλλά για να εκπλήσσω τους πελάτες μου με γευστικές εμπειρίες».\ncateringConnected CookingRationalSelf Cooking CenterThomas WengerVario Cooking Center\nΗνωμένο Βασίλειο: ψάχνουν ντόπιους στις κουζίνες


Η Victoria Beckham αποτίει φόρο τιμής στις Spice Girls με ένα Instagram post! - Monopoli.gr\nΗ Victoria Beckham αποτίει φόρο τιμής στις Spice Girls με ένα Instagram post!\nΗ αφορμή δεν είναι άλλη από την έναρξη της περιοδείας του γυναικείου συγκροτήματος, που σηματοδοτεί και την επανένωσή τους, χωρίς ωστόσο την ίδια την Beckham\nΗ Victoria Beckham μοιράστηκε, μέσω του προσωπικού της λογαριασμού στo Instagram, ένα γλυκό μήνυμα για τα υπόλοιπα μέλη των Spice Girls, καθώς τα τέσσερα από αυτά προετοιμάζονται να επανενωθούν στη σκηνή απόψε, 24 Μαΐου 2019, χωρίς την ίδια.\nΤο γκρουπ θα εμφανιστεί για πρώτη φορά μετά από επτά ολόκληρα χρόνια, απόψε, σηματοδοτώντας την έναρξη ενός μεγάλου comeback και μιας ακόμα μεγαλύτερης περιοδείας.\nMelanie Brown, Melanie Chisholm, Geri Horner και Emma Bunton, γνωστές και ως Scary, Sporty, Ginger και Baby Spice, θα ανέβουν επί σκηνής στο Croke Park στο Δουβλίνο.\nΗ Posh Spice, όπως ήταν γνωστή η Victoria Beckham στη μπάντα, είναι το μοναδικό μέλος που θα λείπει κι έτσι δημοσίευσε στο Instagram μια παλιά φωτογραφία τους για να δείξει την αγάπη και υποστήριξή της προς τα υπόλοιπα μέλη.\nΔΙΑΒΑΣΤΕ ΑΚΟΜΑΟι Spice Girls επανενώνονται και ξεκινούν περιοδεία το 201912.09.2018\nΠρόκειται για μια φωτογραφία από την ένδοξη εποχή των Spice Girls και με τα πέντε μέλη των γυναικών σε απαρτία, να βρίσκονται μαζί επί σκηνής. «Καλή τύχη στα κορίτσια σήμερα καθώς ξεκινούν την περιοδεία τους!», αναγράφεται στη λεζάντα που συνοδεύει τη φωτογραφία.\nΗ Victoria Beckham, μάλιστα, χρησιμοποίησε και τα εξής χάσταγκς κάτω από την ανάρτησή της: #SpiceGirls και #FriendshipNeverEnds.\nΣτα σχόλια κάτω από τη φωτογραφία είναι πολλοί αυτοί που τη ρωτούν γιατί η ίδια δεν θα ακολουθήσει τα υπόλοιπα μέλη του γκρουπ στην περιοδεία. Πριν από λίγο καιρό η ίδια είχε κάνει μια σχετική δήλωση γι’ αυτό, εξηγώντας την επιλογή της να μην συμμετέχει στην περιοδεία με τις φίλες της, καθώς προτιμά να επικεντρωθεί στην πολύ επιτυχημένη καριέρα της στον χώρο της μόδας.\n«Η συμμετοχή μου στις Spice Girls αποτελεί ένα εξαιρετικά σημαντικό κομμάτι της ζωής μου και εύχομαι με πολλή αγάπη στα κορίτσια μου να το διασκεδάσουν», είπε. «Ξέρω ότι θα κάνουν μια εκπληκτική εμφάνιση και οι φανταστικοί φανς – και του παρελθόντος αλλά και του παρόντος – θα περάσουν τέλεια!».\nΕκτός από την περιοδεία επιστροφής τους, η γυναικεία μπάντα που μεσουρανούσε τη δεκαετία του ’90 ετοιμάζει επίσης μια ταινία κινουμένων σχεδίων, νέο το οποίο επιβεβαιώθηκε από τον μάνατζέρ τους Simon Fuller σε συνέντευξή του στο Βillboard. Ωστόσο, με την Beckham να απουσιάζει από την περιοδεία επανένωσης του συγκροτήματος, ακόμα δεν είναι σίγουρο αν θα εμφανιστεί στο επερχόμενο animation.\nΤο Spice World Tour ανακοινώθηκε τον περασμένο Νοέμβριο και θα είναι η πρώτη φορά που το γκρουπ θα εμφανιστεί μετά την την τελετή λήξης των Ολυμπιακών Αγώνων του Λονδίνου το 2012.\nTAGS: InstagramReunionSpice GirlsSpice World TourVictoria Beckhamειδήσειςειδήσεις για την Αθήναειδήσεις για την τέχνηειδήσεις της πόληςεπανένωσηθεάματαμουσικήνέανέα της Τέχνηςπεριοδείαπολιτισμόςπολιτιστικά γεγονόταπολιτιστικές ειδήσειςσυγκρότημα\nTV Guide: Οι σειρές και οι ταινίες που θα δούμε στην τηλεόραση την Παρασκευή 18 Ιουνίου


Κουτσούμπας για εκλογικό νόμο: Απλή και ανόθευτη αναλογική - CNN.gr\n«Το ΚΚΕ καταψηφίζει και καταγγέλλει την προσπάθεια της ΝΔ να επαναφέρει το μπόνους και μέσα από τον εκβιασμό των διπλών εκλογών», υποστήριξε.\nΕνώ, απευθυνόμενος στα κυβερνητικά έδρανα, είπε πως το μόνο που καταφέρνει είναι να δίνει πάσα στον ΣΥΡΙΖΑ για να τσιμπήσουν κάποιοι το δόλωμα για το δικομματικό παιχνίδι.\n«Τι είχες Γιάννη, τι είχα πάντα», σχολίασε καυστικά. Σχολιάζοντας τις θέσεις του ΣΥΡΙΖΑ, χαρακτήρισε «κολοβή» την πρότασή του για απλή αναλογική, καθώς -όπως είπε- δεν νοείται απλή αναλογική με πλαφόν 3% για την είσοδο ενός κόμματος στη Βουλή.\nΠΟΛΙΤΙΚΗ\t· ΕΚΛΟΓΙΚΟΣ ΝΟΜΟΣ\t· ΔΗΜΗΤΡΗΣ ΚΟΥΤΣΟΥΜΠΑΣ\t· ΒΟΥΛΗ\t· ΚΚΕ


4-08-2021 - 13:02μμ\nΈχει δοθεί προέγκριση για την τοποθέτηση ανεμογεννητριών στο όρος που βρίσκεται πάνω από τη Μονή;\nΔραματικές στιγμές βιώνουν οι κάτοικοι στα περίχωρα της Λίμνης, στη βόρεια Εύβοια, καθώς ένα τεράστιο πύρινο μέτωπο κατακαίει τα πάντα, με τις αρχές να μην έχουν δώσει ακόμη την απαιτούμενη προσοχή, αν και οι φλόγες έχουν μετατρέψει σε κάρβουνο δεκάδες χιλιάδες στρέμματα δασικής έκτασης, δεκάδες σπίτια και αυτοκίνητα.\nΟι φλόγες απειλούν τα χωριά Δαμιά και Καλαμούδι, τα οποία έχουν μεν εκκενωθεί -όπως και άλλα 8 χωριά της περιοχής- αν και παραμένουν λιγοστοί κάτοικοι, προσπαθώντας-όπως λένε οι ίδιοι στο newscenter.gr να υποκαταστήσουν δυστυχώς τις ανύπαρκτες αρχές.\nΟι φλόγες εχουν φτάσει έχουν πια περικυκλώσει το ιστορικό μοναστήρι του Οσίου Δαυίδ, που βρίσκεται κοντά στο χωριό Καλαμούδι.\n«Κυριολεκτικά μας έχουν αφήσει στο έλεος του Θεού. Δεν υπάρχει ούτε ένα πυροσβεστικό όχημα μπροστά στη μονή. Είμαστε στο έλεος του θεού, βέβαια, είναι ωραίο πράγμα να είσαι στο έλεος του Θεού το καλύτερο θα έλεγα, αλλά είναι πολλά τα μέτωπα. Εβαλα τόσους ανθρώπους από χθες, δημοσιογράφους και γνωστούς και παράγοντες που μιλάνε απευθείας με τους αρχηγούς, τους υπουργούς, αλλά ένα αεροπλάνο δεν ήρθε ακόμη στην γύρω περιοχή μας, 24 ώρες μετά την έκρηξη της πυρκαγιάς. Και οι κάτοικοι μας λένε ότι αν δεν σταλεί άμεσα εναέρια δύναμη πυρόσβεσης, υπάρχει μεγάλος κίνδυνος να καταστραφεί ολόκληρη η περιοχή, με μεγάλη ευθύνη των ανθρώπων που διαχειρίζονται αυτή την κατάσταση. Κάντε κάτι εσείς οι δημοσιογράφοι να στείλουν εναέρια μέσα, γιατί ανθρωπίνως δεν μπορούμε αλλιώς να σωθούμε. Μόνο κάποιοι εθελοντές ήρθαν το μεσημέρι να βοηθήσουν», δήλωνε νωρίτερα ο πατέρας Γαβριήλ στο newscenter.\n«Έχω στείλει ηχογραφημένο μήνυμα στον υφυπουργό κύριο Νίκο Χαρδαλιά, παρακαλώντας τον να στείλει δυνάμεις για την προστασία της Μονής. Ωρα με την ώρα περιμένουμε να έρθει η φωτιά στο μοναστήρι. Οι φωτιές βρίσκονται αυτή τη στιγμή στο Καλαμούδι και έρχονται προς τα εδώ, κατακαίοντας τα πάντα» συμπλήρωνε ο ηγούμενος.\nΤώρα μας πληροφορεί ότι στο μοναστήρι έχουν απομείνει μόνο δύο μοναχοί και ότι ένα ελικόπτερο πέταξε λίγο πριν από πάνω του και έκανε 2-3 ρίψεις.\nΕρωτήματα δημιουργούν οι δηλώσεις κατοίκων της περιοχής στο newscenter ότι έχει δοθεί προέγκριση για την τοποθέτηση ανεμογεννητριών στο όρος, το οποίο βρίσκεται πάνω από τη Μονή Οσίου Δαυίδ.


Μωραϊτης: «Νίκη στην Θεσσαλονίκη» | AekbcFans.Gr /* Custom Cookies Notification Dark */\nΜωραϊτης: «Νίκη στην Θεσσαλονίκη»\nΟ Δημήτρης Μωραϊτης μίλησε στην συνέντευξη τύπου μετά το τέλος του ματς και έδωσε το σύνθημα για νίκη στην Θεσσαλονίκη. Αναλυτικά: «Σ...\nΟ Δημήτρης Μωραϊτης μίλησε στην συνέντευξη τύπου μετά το τέλος του ματς και έδωσε το σύνθημα για νίκη στην Θεσσαλονίκη.\n«Σήμερα ήταν ένα πολύ δύσκολο ματς. Είχαμε απουσίες. Έλειπαν ο Ούκιτς και ο ΜακΓκράθ. Καταφέραμε και πήραμε τη νίκη, παρόλα αυτά. Τώρα θα πάμε στη Θεσσαλονίκη για να πάρουμε τη νίκη και να πάρουμε και τη σειρά».\nAekbcFans.Gr: Μωραϊτης: «Νίκη στην Θεσσαλονίκη»


Αυτές είναι οι απειλές για την παγκόσμια υγεία το 2019 » Loutrakiblog\nOlga2019-03-18T23:14:08+02:0019 Μαρ 2019 | 14:00|Categories: Χωρίς κατηγορία|Tags: ΥΓΕΙΑ|0 Σχόλια\nΟι προκλήσεις που αντιμετωπίζει η υγεία μας τη σύγχρονη εποχή είναι δεκάδες και πολυποίκιλες. Διαφέρουν ως προς τα αίτια τους, τους τρόπους αντιμετώπισης αλλά και το επίπεδο επικινδυνότητας τους απέναντι στον άνθρωπο.\nΟ Παγκόσμιος Οργανισμός Υγείας στο πλαίσιο αυτό και για να αντιμετωπίσει τα ρίσκα που απειλούν την υγεία το 2019 πρόκειται να καταρτίσει ένα τριετές σχέδιο με συγκεκριμένους στόχους. Απώτερος σκοπός είναι η πρόσβαση των ανθρώπων στην υγειονομική περίθαλψη αλλά και η προστασία των πολιτών από τις καταστάσεις έκτακτης ανάγκης που πλήττουν τον πλανήτη. Όλα αυτά όμως προϋποθέτουν τη δημιουργία ενός πλάνου που θα είναι προσαρμοσμένο στις ανάγκες των πολιτών της κάθε χώρας.


αρθρα – Σελίδα 900 – Έλληνες Δάσκαλοι και Νηπιαγωγοί\nTweet Mετά το «θέλουμε την Ελλάδα μας πίσω» ένα νέο κίνημα καλεί τους πολίτες σε διαμαρτυρία στο Μαραθώνα την Πρωτομαγιά. Δείτε τι υποστηρίζουν οι εμπνευστές του και το καταπληκτικό βίντεο που έφτιαξαν.Η αλήθεια είναι μία : Πώς να κρυφτείς από τα παιδιά; Το παιδί σου, δε θα σε ρωτήσει πόσα σπίτια και πόσα εξοχικά του έχτισες πριν πεθάνεις. Ετσι κι …\nΧαράλαμπος Κοκκινος : «Στο 28ο Συνέδριο της Παράταξης, ΔΕΝ θα είμαι υποψήφιος για τη θέση του Προέδρου»\nTweetΣύμφωνα με ενημέρωση από τον αιρετό του ΚΥΣΠΕ Δημήτρη Μπράτη. Δείτε το νέο πίνακα.\nPage 900 of 991« First...870880890«898899900901902\t»\t910920930...Last »


ΧΕΙΡΟΠΟΙΗΤΕΣ ΔΗΜΙΟΥΡΓΙΕΣ: 10/01/2010 - 11/01/2010\nΜπορειτε να δειτε και εδω.\nΑναρτήθηκε από sweet dreams στις 9:18 μ.μ.\nMy sweet little witch i would love to participate to your competition.\nMy message for you is to continue creating ...All of your thoughts inspire us.Kisses. Sweet dreams.Αν καταλαβα καλα ελπίζω οτι αυτο επρεπε να κανω για να συμμετεχω στον διαγωνισμο σου αν δω το ονομα μου στους συμμετεχοντες θα καταλαβω οτι επραξα σωστα.Φιλακια.\nΗ ιστορία μας αρχίζει καπως ετσι....\n'Ενα ηλιόλουστο ανοιξιάτικο πρωινό σε ενα δάσος με πανέμορφα τεράστια δέντρα εμφανίστηκε ένα ξωτικό πολύ θλιμμένο. Το όνομα του ήταν Smile. O Smile έμαθε πως υπήρχε κάπου μέσα βαθιά στο δάσος ένας μάγος που η μαγεία που κατείχε ξεπερνούσε κάθε ανθρώπινη προσδοκία.\nΕτσι το νεαρό ξωτικο ξεκίνησε την αναζήτηση .΄Αρχισε να ψάχνει χωρίς σταματημό μέχρι που τον βρήκε η νύχτα...Το δάσος φάνταζε άγριο και δυσδιάβατο και όσο η ώρα περνούσε το κρύο τον περιστοίχιζε.\nΑκουγε βοές που τον κάναν να αισθάνεται πολύ άβολα.\nΛίγα μέτρα όμως πιο πέρα σα να ένιωσε κάτι να υπάρχει μπροστά του που έμοιαζε με φως απο λυχνάρι.\nΌταν πλησίασε είδε μια πανέμορφη καλύβα και ένα φαναράκι να λάμπει κρεμασμένο πάνω απο την πόρτα της.Δεν είχε ποτέ ξαναδεί τόσο όμορφη καλυβα.Χτύπησε την πόρτα και απο μέσα βγήκε ένας παππούς με μεγάλη γενειάδα.\nΠοιος είσαι νεαρε; ρωτησε.\nΕιμαι ο Smile απάντησε και ήρθα απο πολύ μακριά. Απο πού;ρώτησε ο παππούς.\nΑπο την χωρα των ξωτικών.είπε ο Smile. Και τι γυρευεις στο δάσος μου ειπε?\nΣυγνώμη δεν ήξερα πως το δάσος ειναι δικός σου;\nΔεν είναι ! Το δάσος ανήκει στα όντα της πλάσης. Απλά ζω χρόνια εδώ και το νιώθω σα δικό μου.\nΗρθα απο την χωρα μου γιατι γυρεύω κάτι,είπε ο Smile.\nΤι ειναι αυτό που γυρευεις? Είπε ο γέροντας.\nΘα σου πω μια ιστορία που ίσως να κρατησει κάμποση ώρα. Τότε πέρασε μέσα ,του είπε ο παππούς.\nΠρίν απο πολλά χρόνια ακόμη απο όταν όταν ήμουν εγώ μικρός η χώρα μου ήταν πλούσια,ευήμερη και κυρίως χαρούμενη. Παντού έβλεπες χαρούμενες φατσουλες να σου λένε καλημέρα και να σε κανουν να νιωθεις άνετα. Όλα τα ξωτικά είχαν ένα κοινό σκοπό δουλευαν για το καλο του τοπου τους γιατι θελαν να το βλέπουν όμορφο.Μέχρι που έπεσε θλίψη και καταχνιά και όλα σκοτείνιασαν.\nΜια μέρα η χώρα μου αρχισε να μοιάζει με φλεγόμενη βάτο .\nΈνας άνθρωπος ενώ έπινε ένα βράδυ με την παρέα του πέταξε μια γόπα και έκανε τον τοπο να μοιάζει με ηφαίστειο που πάει να εκραγει. Μάταια προσπάθησαν τα ξωτικά να σβήσουν την φωτιά.Αυτή είχε γίνει θεριό που κατασπάραξε τα πάντα.Την επόμενη όλο το χωριό είχε γίνει στάχτη.\nΠόσο ένοχος αισθάνθηκα που δεν ήμουν εκει να βοηθήσω.Δυο φίλοι μου στην προσπάθεια τους να βοηθησουν γιναν ένα με αυτη.\nΠου ήσουν,ρώτησε ο γέροντας.\nΉμουν σε άλλη χώρα μακρινή. Είχα πάει να δώ πως ζούνε σε άλλα μέρη και να γνωρίσω νέους\nκοσμους και να μπορέσω να τα μεταφέρω στον δικό μου.Τώρα δεν υπάρχει τίποτα !Και αυτοί που ζήσαν θέλουν να φύγουν απο κει αφού χάθηκαν τα πάντα.\nΕίχα υποσχεθεί πως θα μάθω που ζει ο ξακουστος μάγος που μπορει να εκπληρωσει όλες τις ευχες.\nΚαι αν τον εβρισκες τι θα του ζητουσες; Ρωτησε ο γέροντας.\nΝα ξαναφέρει το χαμόγελο,την διάθεση και την ευθυμία,την ζωντάνια για να μπορέσουμε να κάνουμε μαζί μια νέα αρχή.\nΕ ,λοιπόν ο μάγος που ψάχνεις είναι μπροστα σου και θα σε βοηθησει σιγουρα και ξερεις γιατι; Ειπε ο\nΓιατί;απάντησε ο Smile.\nΓιατί δεν ζήτησες κάτι μονο για τον εαυτό σου αλλά για ολά τα ξωτικά και αυτό σημαίνει πολλά για μένα.\nΠάρε αυτό το σακουλάκι και μόλις φτάσεις στο χωριό άνοιξε και κάνε μια ευχή.μόλις την κάνεις φύσα αυτό που έχει μέσα. Ετσι και έγινε.\nΟ Smile ευχαρίστησε τον μάγο και πήγε στο χωριό.Όταν έκανε την ευχή φύσηξε το περιεχόμενο του σακουλιού και τότε δεν πίστευε στα μάτια του. Η σκόνη απο το σακούλι σαν μικρές νιφάδες χιονιού όπου καθόταν έδιωχνε το γκριζο χρώμα και ξαναγεννουσε την φύση.\nΤότε ολα λάμψαν και πάλι το δάσος πλημμυρισε με το φως του ηλιου και οι ακτινες του φεγγαν πάνω στις κορφές των δέντρων.\nΟSmile ένιωσε τόσο ευτυχισμένος που ξαναειδε την χώρα τουτόσο υπέροχα χρωματισμένη που ετρεξε πάνω σε ένα βουνό και άρχισε να φωναζει" Σε ευχαριστώ,ωωω!"\nΚαι ήταν σιγουρος πως ο μάγος τον είχε ακούσει. Το πιστέυετε και σεις ετσι;\nΑκουστε λοιπον τους όρους.Οι συμμετεχοντες θα μπορουν να στελνουν μεσω της αναρτησης τους εικονες που εμπνευστηκαν απο αλλού ή των ίδιων ζωγραφισμένες μόνο απο αυτούς . Η ιστορια θα ξεκινησει απο μένα με 5 σειρες και θα συνεχιστεί απο εσάς και στο τέλος της αναρτησης θα φαίνεται και το όνομα σας .Το παιχνιδι δεν εχει νικητη αλλά πρωταγωνιστές όλους εσας εχει ενας ομως σημαντικο παράγοντα την επικοινωνια,την διασκεδαση,την εφευρετικοτητα και την δημιουργια.


Έσκαβαν για θησαυρό δίπλα στις φυλακές Πάτρας! - coinsmania\nΈσκαβαν για θησαυρό δίπλα στις φυλακές Πάτρας!\nΔημοσίευση από admin » 20 Απρ 2013, 19:42\nΜεγάλο θράσος διέθεταν οι επίδοξοι «Ιντιάνα Τζόουνς» που αναζητούσαν κρυμμένους θησαυρούς ανοίγοντας λάκκους στο χώρο μιας εκκλησίας πολύ κοντά στις… φυλακές Αγίου Στεφάνου στην Πάτρα! Παρ’ όλα αυτά, κατάφεραν να διαφύγουν πριν γίνουν αντιληπτοί.\nΌταν ένας κάτοικος της περιοχής ειδοποίησε την Αστυνομική Διεύθυνση Αχαΐας ότι ανακάλυψε έναν λάκκο πίσω από την εκκλησία του χωριού, αμέσως κινητοποιήθηκαν δεκάδες αστυνομικοί καθώς φοβήθηκαν ότι επρόκειτο για… τούνελ που είχαν σκάψει κρατούμενοι για να αποδράσουν! Άλλωστε, πρόσφατα στις ίδιες φυλακές είχε γίνει αντιληπτή μια παρόμοια προσπάθεια την τελευταία στιγμή.\nΟι άνδρες Ασφάλειας Πατρών διαπίστωσαν ότι άγνωστοι είχαν ανοίξει ένα λάκκο αναζητώντας χρυσές λίρες που, σύμφωνα με έναν θρύλο, βρίσκονται θαμμένες κοντά στην εκκλησία: Στην προσπάθειά τους, μάλιστα, οι επίδοξοι χρυσοθήρες γκρέμισαν μια κολώνα της Δ.Ε.Η. που βρισκόταν στο σημείο όπου έσκαβαν!\nΠηγή: protothema.gr, 20.04.2013\nRe: Έσκαβαν για θησαυρό δίπλα στις φυλακές Πάτρας!\nΔημοσίευση από takinio » 28 Απρ 2013, 08:13\nΟτι και να βρισκετε εκει ανηκει στην εκκλησια βοηθεια μας


Music Of The Heart: Σεπτεμβρίου 2011\nΚι έτσι λοιπόν τελειώνουμε... ή μάλλον, ξεκινάμε...\nΤο καλοκαίρι πέρασε χωρίς ιδιαίτερες ανατροπές, τραγικά λάθη, ή περιέργως, ωραίες στιγμές... Τα πάντα έμειναν όπως ήταν, ή μάλλον, σχεδόν όπως ήταν. Η θλίψη φυσικά παραμένει, όπως και η αγάπη, η ανυπομονυσία για μια νέα αρχή, και βέβαια οι αναμνήσεις. Αυτές κι αν παραμένουν. Μάλιστα, έχουν κάνει μια κατάληψη στις σκέψεις που διαρκεί πάνω από τρεις μήνες τώρα.\nΕίναι αλήθεια ότι επηρεάζομαι από τις ταινίες. Πολύ περισσότερο απ'οσο θα έπρεπε θα έλεγα. Με κάνουν να συνειδητοποιώ πράγματα καθημερινά, και συναισθήματα που δεν ήξερα ότι ένοιωθα, ή ίσως ήξερα, αλλά αγνοούσα. Και ελπίζω για κάτι καλύτερο. Είναι όμως και γεγονός, πως δεν μπορώ να ηρεμήσω... κάποιες διαρκείς σκέψεις τριγυρνούν στο μυαλό μου, και δεν μ'αφηνουν να ησυχάσω. Έχω αρχίσει όμως να γίνομαι όλο και πιο εσωστρεφής, πράγμα που δεν βοηθάει τις παρούσες καταστάσεις. Και για να πω την αλή8εια, ίσως και να φοβάμαι να ανοιχτώ πια. Ξέρω πως κάποιοι άνθρωποι ήταν πάντα δίπλα μου και με νοιάζονται, και αυτό δεν αναιρείται. Απλά, όλοι μας κάποια στιγμή σκεφτόμαστε "τι θα γινόταν αν... ", και αυτό είναι το κυριότερο που με απασχολεί αυτήν την στιγμή.\nΚαι για να γινόμαστε λιγάκι πιο συγκεκριμένοι, είναι πλέον βέβαιο το γεγονός ότι δεν μπορώ να πω τα συναισθήματα μου ανοιχτά. Δυστυχώς, το να μιλήσω σε κάποιον για το τι νοιώθω, και μάλιστα ενώ βρισκόμαστε πρόσωπο με πρόσωπο, μου φαίνεται ολίγον τι γελοίο, αν και δεν είναι καθολου νομίζω. Και καλώς ή κακώς, έχω αναπτύξει ένα συνήθειο να μιλάω με γρίφους και μέσα από τραγούδια, κάτι που δυσκολεύει ένα παραπάνω τις καταστάσεις που με απασχολούν. Και ναι, αυτή η ανάρτηση έρχεται μετά από πολλές ώρες περιπλάνησης, στεναχώριας, δακρύων, αναπόλησης αναμνήσεων, περίεργων ακατάπαυστων σκέψεων και ατελείωτων επεισοδίων διαφόρων σείριαλς ή ταινιών στον υπόλογιστή ή την τηλεόρασή μου. Κάτι τέτοιο φυσικά, έχει και όνομα, θα το λέγαμε συναισθηματική φόρτιση. Όπως και να'χει, είναι κάποια πράγματα που πλέον δεν μπορούν να κρυφτούν, και ίσως δεν έχει νόημα να κρύβονται. Ας είμαστε λοιπόν ξεκάθαροι. Η ζωή είναι μικρή και θέλει θάρρος και επαναστάσεις. Θέλει κουράγιο, εμπιστοσύνη μεταξύ μας, μα πάνω απ'όλα ειλικρίνεια. Και δεν θα αφήσω πια κανέναν και τίποτα να μ'εμποδίσει να πω τι και πως αισθάνομαι για διάφορα πράγματα και καταστάσεις, αλλά και ανθρώπους. Και ναι, τελικά δεν μπορείς παντα να αποφεύγεις καβγάδες και να υποκρίνεσαι πως δεν συμβαίνει τίποτα, γιατί τελικά συμβαίνει, και είναι και ιδιαιτέρως σημαντικό. Έτσι λοιπόν, και τελειώνοντας με τον πρόλογο και επικήδειό μου ταυτόχρονα, θα ήθελα να μιλήσω για κάτι που με παιδεύει πάνω από δύο χρόνια τώρα, και για τό οποίο δεν είχα το κουράγιο και την αυτοπεποίθηση να μιλήσω στον άνθρωπο που έπρεπε να ακούσει αυτά που είχα να πω. Μπορεί μετά από την ανάγνωση αυτού να μην μου ξαναμιλήσει, να τύχει να βρεθούμε στην ίδια παρέα και να μην μου απευθύνει τον λόγο, να είναι αμήχανα αν τύχει και κοιταχτούμε, να αδιαφορήσει πλήρως ως συνήθως, και να μην κάνει καν έναν κόπο να απαντήσει σ'αυτά που θα διαβάσει, ίσως μείνει και σοκαρισμένος, δεν ξέρω, αλλά παρόλα αυτά εγώ παίρνω μια σωστή για μένα απόφαση, και εξηγώ κάποια πράγματα που θεωρώ άξια προσοχής.\nΤα παρακάτω λοιπόν, από ένα γράμμα που σκόπευα να Σου στείλω:\n"Καταρχήν χαίρομαι πολύ που αυτό το κείμενο έφτασε επιτέλους στα χέρια Σου. Πρώτα πρώτα, θα ήθελα να Σου ευχηθώ μέσα από την καρδιά μου καλή επιτυχία με την σταδιοδρομία Σου. Σου εύχομαι να καταφέρεις να πραγματοποιήσεις όλα τα όνειρά Σου και να κάνεις όλα όσα επιθυμείς στην ζωή Σου, αφού είσαι από τους λίγους ανθρώπους που πραγματικά τους αξίζει ό,τι καλύτερο. Είσαι ένας καταπληκτικός άνθρωπος, με καλή καρδιά και αγνά αισθήματα. Δεν το βρίσκει κανείς συχνά αυτό. Αν και, εδώ που τα λέμε, όλοι γνωρίζουμε ότι δεν είσαι και ιδιαίτερα ομιλητικός... είσαι όμως μυστηριώδης, ξέρεις... Θα ήθελα να ξέρεις πως ό,τι κι αν γίνει εγώ θα είμαι εδώ όταν με χρειαστείς. Θα είμαι δίπλα Σου να σε στηρίξω και να Σε βοηθήσω όποτε εσύ το θελήσεις. Και μακάρι να μην χρειαστείς ποτέ βοήθεια. Μακάρι να καταφέρεις να στηρίζεσαι πάντα στις δυνάμεις Σου, που πίστεψέ με έχεις αρκετές, και τις οποίες δεν πρέπει με τίποτα, ποτέ να υποτιμάς. Στο έχω ξαναπεί, είσαι ένας διαφορετικός άνθρωπος που αξίζει πολλά και κάποια στιγμή όλα όσα κάνει θα τον ανταμείψουν. Φυσικά θα αναρωτιέσαι γιατί τα λέω όλα αυτά, για ποιό λόγο. Ναι, είναι καιρός νομίζω να είμαι απολύτως ειλικρινής απέναντί Σου. Πρώτα όμως θα Σου πω μια όμορφη ιστορία.Άκουσέ την προσεκτικά σε παρακαλώ, έχει σημασία.\nΉταν λοιπόν, ένας όμορφος άγγελος, που είχε όμως παγιδευτεί στην γη, ανάμεσα στους ανθρώπους. Μια θνητή λοιπόν, τον αγάπησε όσο κανείς άλλος, τόσο, που μάλλον θα αμάρτησε. Δεν γνωρίζω να πω αν ήταν έρωτας ή όχι, αλλά σίγουρα ήταν μια πολύ δυνατή αγάπη, και ταυτόχρονα μια ισχυρή αδυναμία. Βλέπεις, τα πανέμορφα λαμπε ρά αυτά μάτια του όμορφου αγγέλου θάμπωσαν την θνητή, και εκείνη κάθε φορά που τα κοιτούσε ένοιωθε να χάνεται. Ένοιωθε μια φοβερή γαλήνη και μια ανεξήγητη ασφάλεια. Περίεργο, ε; Και όμως... Φαντάσου πως ένοιωθε δίπλα του. Η ψυχή της πετούσε ψηλά στα σύννεφα, στα όνειρα του κόσμου, και στις πιο βαθιές επιθυμίες της καρδιάς της. Ο καθένας θα την ζήλευε, αφού τέτοια συναισθήματα ήταν κάτι το σπάνιο. Στην εποχή που ζούσε, τέτοια συναισθήματα είχαν χαθεί, και αν έστω ακούγονταν θεωρούνταν βλακώδη. Θα έλεγαν πως έιναι απλά ανοησίες ενός μικρού κοριτσιού, που δεν έχει βιώσει εμπειρίες και δεν έιχε ζήσει την ζωή της ακόμη. Δεν ήταν όμως έτσι. Καθόλου. Και εκείνη το ήξερε. Φυσικά δεν ήλπιζε σε τίποτα. Ήξερε πως ήταν αδύνατον να πιστέψει πως ο άγγελος θα της έδινε σημασία. Δεν είχε νόημα να ελπίζει. Έτσι, συνέχιζε να τον κοιτάει, και να φυλά μια κρυφή ελπίδα πως ίσως κάποια στιγμή ο άγγελος την κοιτάξει έστω και για λίγο. Και φυσικά, η υπομονή της ανταμείφθηκε. Ο άγγελος την κοίταξε, την πρόσεξε. Εκείνη τον πλησίασε και έτσι άρχισαν να μιλάνε. Κάνανε παρέα και έγιναν φίλοι, αλλά εκείνη δεν τολμούσε τίποτα παραπάνω. Ήθελε τόσο να του πει πως ένοιωθε για εκείνον, αλλά φοβόταν πολύ πως ο άγγελος θα την εγκατέλειπε. Φοβόταν μήπως ο άγγελος της θύμωνε, και έφευγε. Και αυτό η θνητή δεν θα το άντεχε. Έτσι λοιπόν, δεν είπε τίποτα. Συνέχισε να είναι κοντά του, όσο πιο κοντά του μπορούσε, να τον κοιτάει - να βυθίζεται στα τόσο όμορφα μάτια του, στο τόσο γλυκό του βλέμμα, να τον παρατηρεί - πόσο μαγικά κινείται, σαν καλοκαιρινή αύρα το χάραμμα, σαν ήρεμο κύμα που σκάει στην ακτή, σαν γαλήνια θάλασσα μετά την τρικυμία, να τον στηρίζει και που και που να τον ακουμπάει - να αγγίζει το απαλό του δέρμα, τα θεικά φτερά του και τα μεταξένια του μαλλιά. Εκείνος, τριγύριζε στις σκέψεις και τα όνειρά της συνεχώς, την βασάνιζε, και ποτέ δεν έλεγε να φύγει... Και ο καιρός περνούσε. Η θνητή ήξερε πως δεν θα μπορούσε να κρατήσει για πάντα αυτό, πως κάποια στιγμή ο άγγελος θα έφευγε, πως θα τον έχανε. Θα την άφηνε. Αναπόφευκτα, ίσως άθελά του. Όμως θα γινόταν. Και έτσι, εκείνη αποφάσισε να τον ξεχάσει. Ό,τι προσπάθειες όμως και αν έκανε, δεν μπόρεσε να βγάλει τον όμορφο άγγελό απ'το μυαλό της. Της ήταν πολύτιμος. Και έτσι πήρε την πιο επίπονη απόφαση, να του μιλήσει. Επίπονη, ναι. Γιατί ήξερε πως ο άγγελος έπειτα θα έφευγε μακριά της για πάντα. Κι ας ήταν κάτι που δεν θα άντεχε, δεν μπορούσε να κάνει αλλιώς. Ο χρόνος μαζί του ήταν περιορισμένος, και πολύτιμος. Τα δάκρυά της, μάταια, δεν θα άλλαζαν τίποτα, όσα και να ήταν. Αλλά να που δεν ήθελε να φέρει τον άγγελο σε δύσκολη θέση. Δεν ήθελε να του πει από κοντά πως ένοιωθε. Ντρεπόταν, και φοβόταν την αντίδρασή του. Δεν ήθελε με τίποτα να τον κάνει να νοιώσει αμήχανα, χωρίς να ξέρει πως να αντιδράσει. Έτσι, η μικρή θνητή είχε πάρει πλέον την τελική της απόφασή. Να του γράψει. Η απόφασή της ήταν οριστική. Έτσι λοιπόν, του έγραψε ένα γράμμα. Χύνοντας πολλά δάκρυα, και φέρνοντας κάθε τόσο τις αναμνήσεις της μαζί του στο μυαλό της, κατάφερε έπειτα από πολύ σκέψη και θλίψη, να ολοκληρώσει το γράμμα της. Η μικρη θνητή σκέφτηκε την κάθε λεπτομέρεια. Τι θα του πει, πως θα τον αποχαιρετήσει χωρίς εκείνος να καταλάβει τίποτε, πως θα του δώσει το γράμμα της, και το δώρο του. Το δώρο του, αποφάσισε να είναι κάτι απλό αλλά σημαντικό για εκείνον, που να του φέρνει στο μυαλό εκείνη, και να του 8υμίζει όλες τις ωραίες στιγμές που πέρασαν μαζί. Για να παραμείνουν για εκείνον όμορφες αναμνήσεις του παρελθόντος, από μια κοπέλα που τον αγάπησε αληθινά. Του έφτιαξε λοιπόν, ένα άλμπουμ με φωτογραφίες. Τίποτα σπουδαίο βέβαια, απλά μια αφορμή για ένα όμορφο ταξίδι στο παρελθόν. Τα ετοίμασε και του τα έδωσε. Αλλά φοβόταν. Φοβόταν πολύ. Ήθελε όμως, ο άγγελος να ξέρει πως ένοιωθε εκείνη. Στο γράμμα της λοιπόν, του ανέφερε πολλά για εκείνον. Πράγματα που είχε παρατηρήσει, καταστάσεις που είχε ζήσει, γεγονότα που βίωσαν μαζί. Και τον ευχαρίστησε. Τον ευχαρίστησε που έστω και έτσι, έστω και που έφευγε, ήταν μέρος της ζωής της. Γιατί είχε γίνει κομμάτι της καθημερινότητάς της. Ήθελε με κάθε ευκαιρία να τον βλέπει. Απλά για να τον θαυμάζει, και φυσικά για να είναι βέβαιη πως εκείνος ήταν καλά. Το μόνο που την ένοιαζε πιά ήταν να είναι σίγουρη πως εκείνος ήταν όντως ευτυχισμένος. Γι'αυτό και δεν ήθελε να τον βλέπει στεναχωρημένο. Ο άγγελος είχε μια ομορφιά θεική, αλλά ο ίδιος δεν το πίστευε. Άκουγε πολλούς να του λένε ότι είναι γλυκός και όμορφος, αλλά δεν έδινε σημασία. Η θνητή φυσικά προσπάθησε και αυτή με την σειρά της να του το πει, αλλά δεν ήξερε αν απλά θα την ακούσει, ή αν όντως θα την πιστέψει. Έτσι θεώρησε πως το γράμμα της θα ήταν ένας ακόμη τρόπος ο άγγελος να συνειδητοποιήσει ποιός ήταν και τι ικανότητες είχε."\nΔυστυχώς, το τέλος της ιστορίας αυτής μου είναι άγνωστο.\nΌμως, νομίζω πως Εσύ κατάλαβες ότι ο άγγελος αυτός αναφέρεται σε Σένα και η μικρή θνητή που τον αγάπησε, είμαι εγώ.\n" ...ήσουν τόσο υπέροχος... με αυτήν την μοναδική σου λάμψη, με 8άμπωσες για ακόμη μια φορά... όσο πιο κοντά σου μπορώ να είμαι, είναι για μένα μια κατάκτηση... μια ακόμη κατάκτηση για την κορυφή... για τα μάτια σου, που κά8ε φορά που τα κοιτώ βυ8ίζομαι μέσα τους... αλλά εσύ δεν το ξέρεις, και ούτε φαντάζεσαι πως νοιώ8ω εγώ... http://musicoftheheart09.blogspot.com/2010/06/blog-post_18.html "\nΘα ήθελα επίσης να σου εκμυστηρευτώ κάποια γεγονότα που ίσως να παρεξηγήθηκαν. Μην με πεις γραφική, σε παρακαλώ.\nΗ έκπληξη που είχαμε κανονίσει με τα παιδιά και την τούρτα σοκολάτας για τα γενέθλιά Σου, ήταν δική μου ιδέα. Εγώ επικοινώνησα με τον κολλητό Σου και το οργάνωσα. Μάλιστα, την τούρτα την πήρα εγώ, άσχετα με το ποιά την κρατούσε... δεν μπορούσα να της αρνηθώ εκείνη την στιγμή. Με ξέρεις, δεν λέω όχι σε κανέναν... Εγώ ήθελα να Σου κάνουμε έκπληξη και να Σε χαροποιήσουμε. Να γι ορτάσουμε τα γενέθλιά Σου. Και τουλάχιστον αυτό το καταφέραμε. Να μια αλήθεια που αμφιβάλλω αν ήξερες...\nΤα δώρα της γιορτής Σου έκανα ολόκληρο μαραθώνιο για να τα βρω και να στα πάρω εγκαίρως, αν και δεν ήταν τίποτε σπουδαίο τελικά. Την αντίδρασή σου όμως ομολογώ πως δεν την περίμενα... και με δυσαρέστησε. Και για το ποδήλατο, που σε ρώτησα αν σ'αρεσε και ήταν αυτό που ήθελες (θυμάσαι;), σκεφτόμουν, να συνεννοηθώ με κάποιον δικό Σου και να στο πάρω. Αλλά τελικά, ίσως και να ήταν καλύτερο που με απέτρεψες. Ήταν φοβερή υπερβολή, το ξέρω.\nΕπιπλέον, Εσένα σκεφτόμουν και στο πάρτυ γενεθλίων που έκανα σπίτι μου στην Ά λυκείου. Και η κάρτα που μου έγγραψες πάνω στην σακκούλα τότε, βρίσκεται ακόμη στο κουτί με τα αγαπημένα μου πράγματα και τις αναμνήσεις μου. Κάθε φορά που την βλέπω σκέφτομαι τι έκανα λάθος, και μετανοιώνω που δεν Σου είπα τίποτα νωρίτερα... Αλλά ήμουν τόσο ευτυχισμένη εκείνη την μέρα... Βέβαια δεν ξέρω αν το πρόσεξες, αλλά από τότε λάτρεψα το κρεμαστό που μου χάρισες, έγινε το αγαπημένο μου και πιο πολυτιμο κόσμημά μου, και το οποίο φορούσα σε κάθε εκδρομή που πηγαίναμε μαζί, από τότε, και με κάθε ευκαιρία. Η αδερφή μου με συμβούλεψε να Σου το δείξω όταν θα το ξαναφορέσω, και να Σε ευχαριστήσω γι'αυτό, αλλά ντρεπόμουν, είχα άγχος, και δεν μπορούσα. Τώρα το μετανοιώνω. Και κάθε φορά που το βλέπω σε θυμάμαι.\nΚαι φυσικά δεν υπάρχει περίπτωση να ξεχάσω τον χορό που χορέψαμε μαζί, στην Ξάνθη, τότε, στην 3ήμερη. Ένοιωθα τόσο όμορφα, σαν να πρωταγωνιστώ σε ταινία μαζί Σου. Πετούσα... Ένα παραμύθι... Γιατί να τελειώσει αυτή η βραδιά;\nΣτην Ιταλία; Ήταν απλά μαγικά. Ένα όνειρο να είμαι συνεχώς μαζί Σου. Μια ελπίδα ότι θα με προσέξεις... Στην Σιέννα ένοιωθα να βυθίζομαι σε πούπουλα. Καθόμασταν οι δυό μας, δίπλα δίπλα, και ακούγαμε την μουσική μας. Και όποτε ακούω το κομμάτι εκείνο κλαίω. Είναι και από μόνο του λυπητερό βλέπεις, αλλά ένα παραπάνω για μένα... Εκείνο το βράδυ στην Ρώμη, πραγματικά νόμιζα οτί είχαμε μια στιγμή μεταξύ μας, μια χημεία. Και τα βλέματα μας συναντιουνταν τόσο συχνά... και πειραζόμασταν. Σαν τίποτα να μην μας ενοχλούσε, σαν κανείς να μην ήταν μπροστά. Μου χαιδεψες τα μαλλιά και εγώ τα δικά Σου, και είπες ότι μου πανε πολύ έτσι. Από τότε τα κάνω συνεχώς σγουρά... αλλά έρχεται ο καιρός να αλλάξω... και να Σε ξεχάσω.\nΤότε στην Αθήνα... Πραγματικά ήμουν τόσο χαρούμενη. Πηγαίναμε παντού μαζί. Στο τρένο για την επιστροφή, καθίσαμε μακριά, και Σου είπα που κάθομαι εγώ. Ήρθες αμέσως και κάθισες δίπλα μου. Ένοιωθα ευτυχισμένη. Ήμουν. Ακούγαμε μουσική μαζί, και μας χάζευε ο παππούς από το απέναντι κάθισμα. Τα τραγούδια που μου έστειλες τότε... κάθε φορά που τα ακούω μου έρχονται όλες εκείνες οι εικόνες στο μυαλό... και δεν μπορώ να σε ξεχάσω. Έπαιξες και κιθάρα. Όχι πολύ, αλλά αρκετή για να Σε θαυμάσω για άλλη μια φορά... και να συνειδητοποιήσω ποιός είσαι... Στην ακρόπολη δεν πήγαμε μαζί. Ήσασταν με τις άλλες. Νομίζω δεν μπορείς να φανταστείς πόσο τις ζήλευα. Με την καλή έννοια, γιατί απλά μπορούσαν. Και γιατί είχαν το θάρρος να είναι μαζί σας, ενώ εγώ όχι. Εγώ ποτέ δεν το είχα. Αλλά, δεν μπορώ να πω ότι ένοιωθα και πολύ ευπρόσδεκτη στην παρέα σας, ειδικά τον τελευταίο καιρό. Εξάλλου το ενδιαφέρον της παρέας το είχε τραβήξει η πλέον κοπέλα του κολλητού Σου, που κάποια χαζή στιγμή νόμιζα πως ερχόταν για Σένα. Ή Εσύ για εκείνη. Και βέβαια έκανα λάθος...\nΣτην πρώτη μας τριήμερη, παίζαμε ένα παιχνίδι με εκείνα τα μαιμουδάκια στο δωμάτιό σας. Ακόμη το θυμάμαι... πόσο παιδιά είμασταν τότε...\nΒέβαια, είχα κάνει μια προσπάθεια να είμαστε οι δυό μας. Να βρεθούμε μόνοι μας για να σου μιλήσω, ή έστω να σε δω. Ήταν τα Χριστούγεννα, θυμάσαι; Είχαμε κανονίσει να βγούμε Πέμπτη, αλλά τελικά είχες μια υποχρέωση, και το ακυρώσαμε. Αυτό ήταν. Και εκεί κατάλαβα πως δεν είναι όλα ρόδινα τελικά. Και πως πολλά πραγματα από αυτά που επιθυμούμε τόσο πολύ, τελικά δεν γίνονται πραγματικότητα.\nΤα ψώνια που κάναμε μαζί θα μου μείνουν σίγουρα αξέχαστα. Από τότε όσες φορές έχω επισκεφθει τα μέρη που πήγαμε παρέα σε θυμάμαι... Και τότε, ήμουν και πάλι ευτυχισμένη.\nΣου έχω ετοιμάσει μια μικρή αφισούλα, με στιχάκια, ζωγραφιές και φωτογραφίες. Δεν στην έδωσα. Και καλώς ή κακώς δεν πρόκειται να το κάνω. Ειλικρινά, δεν υπάρχει λόγος. Έλεγα να φτιάξω και το άλμπουμ με τις φωτογραφίες που ανέφερα στην ιστορία, αλλά ούτε και αυτό έχει νόημα.\nΌλα άλλαξαν μεταξύ μας. Τώρα πια με το ζόρι μιλάμε. Και, όταν λέω ότι θέλω να μιλάμε, εννοώ οι δυό μας, όχι μόνο εγώ σε σένα. Φαίνεται να μην ενδιαφέρεσαι καν να μου μιλήσεις ή να μ'ακούσεις. Συγγνώμη, το ξέρω, δεν είσαι ομιλητικός, αλλά εγώ σε νοιάζομαι, και σ'αγαπάω. Προσπάθησα να στο πω κανα δυο φορές. Αλλά προέκυψε συζήτηση για την άλλη της τάξης που ενδιαφερόταν για σένα. Εκεί κατέληξε η πρώτη απόπειρά μου, αν και εγώ ήθελα τόσο πολύ να σου πω πως νοιώθω. Έπειτα, πάνω στις κουβέντες Σου τότε, είπες πως αν σε ενδιαφέρει κάποια θα έχεις το θάρρος να της το πεις. Και έτσι, εγώ απογοητεύτηκα, αφού θεώρησα πως το ίδιο θα μπορούσε να ισχύει και για μένα. Και έχω την εντύπωση, πως κάποια στιγμή υπήρξαν αμοιβαία τα αισθήματα, αλλά ούτε και γι'αυτό μπορώ να είμαι σίγουρη. Προσωπικά, θεωρώ ότι ταιριάζουμε πολύ, αλλά αυτό πλέον δεν έχει και πολύ σημασία, σωστά;\nΌπως και νά'χει, ο κυριότερος απ'τους λόγους που δεν Σου μίλησα νωρίτερα ήταν η συμμαθήτρια μας που θεωρούσα και φίλη μου. Εν τέλει, αποδείχθηκε πως δεν ήταν καθόλου. Αλλά εγώ πάντα λάθη κάνω σε αυτά, οπότε δεν ήταν και κάτι πρωτότυπο. Έχω πληγωθεί άπειρες φορές από "φίλες". Άσε που σας έβλεπα πως είστε. Δεν μιλούσατε καν στην 7ήμερη. Και δεν ήθελα να γίνουμε έτσι και εμείς οι δυο. Δεν ήθελα να γίνουμε έτσι.\nΕπιπλέον, ήταν και οι εξετάσεις στην μέση. Ήθελα πρώτα να φύγει αυτό το άγχος από πάνω Σου, και μετά να στα πω όλα και να σε φορτώσω και με τα δικά μου προβλήματα και τις χαζές μου ανησυχίες. Θα ήταν εγωιστικό να γίνει αυτό διαφορετικά την τελευταία μας χρονιά στο σχολείο. Και βεβαίως, δεν ήθελα με τίποτα να φοβάμαι να σε κοιτάξω μην πει τίποτα η μια και η άλλη στην τάξη. Δεν φαντάζεσαι τι κουβέντες παίζουν εκεί μέσα... ή μάλλον έπαιζαν.\nΚαι έτσι πληροφοριακά, απλά και μόνο για να το ξέρεις. Παντού ερχόμουν για Σένα. Είναι γνωστό ότι δεν είχα πολλά πάρε-δώσε με τις συμμαθήτριές μου, τις περισσότερες δηλαδή, γιατί με κάποιες ακόμη κάνω καλή παρέα. Σε όλες τις εκδρομές ερχόμουν περιποιημένη, για Σένα. Προσπαθούσα να δείχνω όσο πιο όμορφη μπορούσα, για Σένα. Τώρα πια, το κάνω για μένα. Και μόνο. Γιατί θέλω να νοιώθω εγώ καλά με τον εαυτό μου, και όχι να εντυπωσιάσω κάποιον που ποτέ δεν έδωσε σημασία...\nΤώρα, ξέρω πως δεν υπάρχει θέμα απομάκρυνσης, γιατί λίγος ήταν ο καιρός που ήμασταν πολύ κοντά εμείς οι δύο. Και αφού χωριστήκαμε ούτως ή άλλως για το πανεπιστήμιο, δεν θα έχω ενοχές που Σου τα είπα όλα αυτά. Τώρα πια εξάλλου, δεν έχουν νόημα. Έκανες ξεκάθαρο το γεγονός ότι δεν θέλεις ιδιαίτερες σχέσεις μαζί μου. Γι'αυτό και εγώ δεν σου ζητώ τίποτα. Τίποτα απολύτως. Απλά ήθελα να ακούσεις όλα όσα είχα να Σου πω, και ειλικρινά ελπίζω να το έκανες.Αλλά να ξέρεις, πως δεν είναι κακό να λες ένα ευχαριστώ ή ένα γειά που και που... δεν είναι κακό να απαντάς στα μηνυματα που Σου στέλνω για να δω αν είσαι καλά με κάτι παραπάνω από μονολεκτικά, και να λες την γνώμη Σου σχετικά με τα τραγούδια που τυχαίνει να Σου αφιερώσω.\nΘέλω να πιστεύω ότι δεν Σε κούρασα πολύ. Ειλικρινά, δεν θέλω να βλέπεις με λύπη το οτιδήποτε. Θέλω να καταλάβεις, πως, τουλάχιστον για μένα, και σίγουρα και για κάποιους άλλους, είσαι ένας άνθρωπος υπέροχος και ξεχωριστός. Για Σένα λοιπόν, θα υπάρχει πάντα μια θέση στην καρδιά μου. Και, σε παρακαλώ, μην τρομάξεις μ'όλα αυτά...\nΜόνο, μια χάρη. Μην καταστρέψεις τις αναμνήσεις Σου. Είναι πολύτιμες, πίστεψέ με. Και με το να νοιώθω εγώ έτσι, δεν καθίσταται απαραίτητο να έχεις και Εσύ αμοιβαία αισθήματα, φυσικα! Απλά μόνο, έχε στο νου Σου πως πρέπει να λες αυτά που αισθάνεσαι, όποιο και αν είναι το κόστος. Η ζωή, όπως μου είχες γράψει στο λεύκωμά μου κάποτε, είναι μικρή και πολυτιμη. Γι'αυτό να λες πάντα τι νοιώθεις, χωρίς να φοβάσαι και να δειλιάζεις όπως έκανα εγώ με Σένα. Και ποτέ μην αφήσεις να Σε μειώνουν ή να Σε κάνουν δυστυχισμένο χωρίς την άδειά Σου. Αυτό όμως νομίζω το γνωρίζεις...\nΕίμαι σίγουρη πως θα ζήσεις υγιής και ευτυχισμένος. Και αυτό είναι που εύχομαι και εγώ. Αυτό προσεύχομαι για Σένα.\nΘέλω να Σε ευχαριστήσω όσο πιο ειλικρινά μπορώ, για όλα όσα έχεις κάνει για μένα. Είτε τα έκανες επίτηδες, είτε τα έκανες ασυνείδητα. Με έκανες ευτυχισμένη. Σίγουρα το ότι ήσουν κομμάτι της ζωής μου, και μάλιστα σημαντικό θα έλεγα, ήταν σε όλα αυτά που δεν είχες συνειδητοποιήσει. Η συμπαράστασή Σου όμως στο θάνατο του παππού μου, και όλες Σου οι συμβουλές περί πίστης και αφοσοίωσης στον εαυτό μου, σίγουρα με έκαναν καλύτερο άνθρωπο. Και φυσικά, εκτιμώ κάθε τι που προέρχεται από Σένα. Εύχομαι να είχα δράσει αλλιώς, όμως ήταν ανάγκη να Σου γνωστοποιήσω όλα όσα νοιώθω. Και Σου ζητώ συγγνώμη. Για άλλη μια φορά. Δεν ήσουν υποχρεωμένος να κάτσεις να τα διαβάσεις. Πολλοί, θα λέγανε παιδικές σαχλαμάρες. Εγώ, λέω αγάπη.\nΔεν ξέρω πως ακριβώς να κλείσω. Έτσι απλά λοιπόν, θα Σου ευχηθώ μέσα από τα βάθη της καρδιάς μου να είσαι ευτυχισμένος και να χαίρεσαι κάθε στιγμή της ζωής Σου. Να έχεις πάντα δίπλα Σου ανθρώπους που θα σε εκτιμούν, και να είσαι χαρούμενος που είσαι αυτός που είσαι. Να ζεις.\nΣε χαιρετώ λοιπόν. Και να μην ξεχάσω. Μακάρι να έχεις μια πολύ όμορφη, γλυκιά, και δροσερή φοιτητική ζωή, γεμάτη περιπέτεια και έρωτα.\nΣε φιλώ γλυκά Άγγελέ μου,\nΗ μικρή θνητή Σου\nΥ.Γ. "Και μην ανησυχείς, ό,τι και να γίνει, θα'μαι εγώ τα μάτια Σου... για πάντα." ~ Το Νησί\nΑναρτήθηκε από κaterinaki στις 2:05 π.μ. Δεν υπάρχουν σχόλια:


"Το τέλος του προγράμματος σταθερότητας είναι μόνο μια νέα αρχή. Αυτό που πραγματικά έχει σημασία είναι ότι η Ελλάδα παραμένει σε καλό δρόμο" δήλωσε ο Βάλντις Ντομπρόφσκις\nΚορυφώνονται οι ζυμώσεις στις Βρυξέλλες και Λουξεμβούργο ενόψει του αυριανού Eurogroup. Στην αίθουσα Τύπου της Κομισιόν, ο Αντιπρόεδρος Ντομπρόφσκις και ο Επίτροπος Οικονομικών Μοσκοβισί, μίλησαν για τις εξελίξεις στο ελληνικό πρόγραμμα.\n«Οι θεσμοί εργάζονται σκληρά για την επιτυχή ολοκλήρωση του προγράμματος σταθερότητας. Καταβάλλεται κάθε δυνατή προσπάθεια για την εξασφάλιση συνολικής συμφωνίας στο Eurogroup την Πέμπτη. Για αυτό χρειαζόμαστε: επιτυχή ολοκλήρωση της 4ης αξιολόγησης, μια δίκαιη συμφωνία για τα μέτρα χρέους. Τα εμπροσθοβαρή μέτρα είναι σημαντικά για να διασφαλιστεί η σταδιακή επιστροφή της Ελλάδας στις αγορές. Νομίζω επίσης ότι χρειαζόμαστε ένα σημαντικό ποσό στην τελευταία εκταμίευση για να εξασφαλίσουμε ότι η Ελλάδα θα έχει ικανά κεφαλαιακά αποθέματα. Τέλος, μια συμφωνία σχετικά με το πλαίσιο επιτήρησης μετά το πρόγραμμα», δήλωσε ο Αντιπρόεδρος Βάλντις Ντομπρόφσκις.\n«Το τέλος του προγράμματος σταθερότητας είναι μόνο μια νέα αρχή. Αυτό που πραγματικά έχει σημασία είναι ότι η Ελλάδα παραμένει σε καλό δρόμο με βαθιές διαρθρωτικές μεταρρυθμίσεις για την ενίσχυση των θεσμών και της οικονομίας της. Και αυτό που θα έχει σημασία για την εμπιστοσύνη των αγορών και των επενδυτών είναι ότι η Ελλάδα συνεχίζει να εφαρμόζει υπεύθυνες δημοσιονομικές πολιτικές. Είμαστε έτοιμοι να συνεχίσουμε να στηρίζουμε την Ελλάδα στις προσπάθειές της», τόνισε.\n«Δεν μπορούμε να μπούμε σε αριθμούς για το ύψος της δόσης. Έχουμε εντατικές επαφές υπό την προεδρία του Eurogroup. Συντρέχουν παράμετροι για μια καλή συμφωνία αύριο. Έχουμε ολοκλήρωση της αξιολόγησης, όλα τα προαπαιτούμενα έχουν γίνει. Η ελληνική πλευρά έχει ολοκληρώσει την προσπάθεια της. χρειαζόμαστε ένα αξιόπιστο πακέτο που θα συμπεριλαμβάνει τα πρώτα μέτρα, τις εξαγορές των δανείων και χρειαζόμαστε στοιχεία που θα καθησυχάζουν την αγορά. Υπάρχει η στρατηγική ανάπτυξης που έχει παρουσιάσει η Ελλάδα και συνίσταται σε δημοσιονομική πολιτική μεσοπρόθεσμα και μακροπρόθεσμα», τόνισε.\n«Το κλίμα που υπάρχει είναι καλής θέλησης», υπογράμμισε ο Επίτροπος. «Αυτό που μας ενδιαφέρει είναι αξιόπιστη συμφωνία για όλους, για τις αγορές, για όλους. Το ύψος της δόσης το συζητάμε», κατέληξε.\nΠΕΡΙΣΣΟΤΕΡΑ: Κομισιόν, Χρέος


Ελαστικά Καλύμματα Μπερζέρας Karen | Aithrio.com\nΚατασκευαστής: Αίθριο Κωδ.: Karen-Berzera\n36,90 € EUR Αποστολή Πέμπτη 21/07 Παράδοση σε 10-20 μέρες\nΕξαιρετικό σέρβις και ποιότητα.\nΉταν εξυπηρετικοί, γρήγοροι, ακριβής και το ποιοτικό αποτέλεσμα μας κάλυψε απόλυτα.\nΑπό Τερζιδης Δημήτρης στις 9 Νοεμβρίου 2017\nΠολύ καλή ποιότητα και άμεση εξυπηρέτηση\nΑπό Argyro στις 27 Φεβρουαρίου 2019\nΠολυ καλη εξυπηρετηση , απολυτη συνεπεια στο χρονο παραδοσης,το προιον ανταξιο των προσδοκιων μας.\nΑπό Αννα στις 23 Μαΐου 2019\nΕξαιρετική ποιότητα σε παρα πολύ καλή τιμή!! Εύκολη τοποθέτηση, ωραία εφαρμογή. Συγχαρητήρια για την άψογη εξυπηρέτηση!!\nΑπό Θεοδώρα στις 20 Σεπτεμβρίου 2019


Οι αποφασισμένοι και οι οργισμένοι | Η ΚΑΘΗΜΕΡΙΝΗ\nΜέσα στο τσουνάμι του εθνολαϊκισμού που είχε συνεπάρει τη χώρα το περασμένο καλοκαίρι, ένα 38,5% του ελληνικού λαού αντιστάθηκε και ψήφισε υπέρ της λογικής και της εθνικής αυτοσυντήρησης. Τώρα ξέρουμε ότι ο κ. Τσίπρας θα ήθελε αυτό το ποσοστό να ήταν υψηλότερο, αλλά δεν μπόρεσε να δαμάσει το επικοινωνιακό του χάρισμα και το θυμικό του Ελληνα πολίτη. Δεν ήταν, πάντως, αμελητέο και δεν ήταν συγκυριακό κοινό. Ηθελε πολλή ψυχραιμία και αποφασιστικότητα για να πας κόντρα στο ρεύμα εκείνη τη στιγμή.


Αντίκυρα - Βοιωτικός Κόσμος\nΚατά την αρχαιότητα η Αντίκυρα ήταν Φωκική πόλη. Χτισμένη στον Κορινθιακό κόλπο, στη δυτική παραλία του κολπίσκου της Αντίκυρας γνώρισε μεγάλη άνθηση τα αρχαία χρόνια. Η ταύτιση του σημερινού οικισμού των Άσπρων σπιτιών και της Αντίκυρας με την αρχαία Αντίκυρα έγινε ήδη από το 1806 οπότε βρέθηκε επιγραφή στην παραλία …ΕΔΟΞΕ ΤΑΙ ΠΟΛΕΙ ΤΩΝ ΑΝΤΙΚΥΡΕΩΝ ΔΟΜΕΝ ΗΡΑΚΛΕΩΝΙ ΞΕΝΟΚΡΙΤΟΥ ΑΜΒΡΥΣΣΙΩΙ ΚΑΙ ΑΥΤΩΙ ΚΑΙ ΕΚΓΟΝΟΙΣ ΠΡΟΞΕΝΙΑΝ…\nΈχει βρεθεί πεντάκλιτη βασιλική με ψηφιδωτό δάπεδο, που χρονολογείται στις αρχές του 6ου αι. μ.χ., επισκοπικό μέγαρο, συγκροτήματα επαύλεων, απλών σπιτιών, μαγαζιών και λουτρών.\nΤο σηµερινό της όνοµα η Αντίκυρα το πήρε το 1929 ενώ, το παλαιότερο «Άσπρα Σπίτια» ξαναζωντανεύει στο νέο οικισµό που δηµιουργήθηκε ανατολικά της Αντίκυρας.\nΕίναι φημισμένη για τις ωραίες παραλίες της καθώς και για το εργοστάσιο του Αλουμινίου της Ελλάδος το οποίο απέχει 10 λεπτά.\nΤο μικρό ψαροχώρι των μέσων του 20ου αιώνα, αναπτύχθηκε θεαματικά, αρχής γενομένης από την δεκαετία του ’60 οπότε εγκαταστάθηκε η εταιρεία Αλουμίνιον της Ελλάδος με το εργοστάσιο παραγωγής αλουμίνας και αλουμινίου κοντά στην Αντίκυρα. Σήμερα είναι μια σύγχρονη κωμόπολη με υποδομές φιλοξενίας και διασκέδασης στη στεριά και στη θάλασσα, με βιολογικό καθαρισμό λυμάτων, με συνεχώς αναδεικνυόμενα τα αρχαιολογικά ευρήματα, με όμορφες παραλίες, με πολιτιστική ανάπτυξη, με τακτικές συγκοινωνίες.\nΟ επισκέπτης μπορεί να απολαύσει τη θάλασσα κολυμπώντας είτε μέσα στην Αντίκυρα είτε στις δύο πλαζ του Αγίου Ισιδώρου, στις οποίες υψώνεται επί σειρά ετών η γαλάζια σημαία , είτε τέλος στην νέα πλαζ στο «λιμάνι Κούτρου».


Ελπιδοφόρος: Θα συμβάλλω για λύση του Κυπριακού και για την ειρήνη – Aristides Viketos\nΤο Οικουμενικό Πατριαρχείο αντιλαμβάνεται τη σημασία του συγκεκριμένου εθνικού θέματος\nΟ νέος Αρχιεπίσκοπος Αμερικής , Ελπιδοφόρος, ο οποίος ενθρονίζεται σήμερα (18: 00 ώρα Ελλάδος-Κύπρου -11:00 ώρα Ν. Υόρκης) διαβεβαίωσε ότι θα εργαστεί εντατικά για τη λύση του Κυπριακού με στόχο την προώθηση της ειρήνης. «Θα δουλέψω σκληρά για να λυθεί επιτέλους το ακανθώδες ζήτημα για να υπάρξει ξανά ειρήνη στην περιοχή, γιατί είμαστε ένας λαός ο οποίος ανθίζει και προοδεύει σε καιρό ειρήνης”, επεσήμανε σε συνέντευξη τύπου στην Ν. Υόρκη την παραμονή της ενθρόνισης του.\nΕπίσης, τόνισε ότι το Οικουμενικό Πατριαρχείο αντιλαμβάνεται τη σημασία του συγκεκριμένου εθνικού θέματος και πρόσθεσε: «Είμαστε γενναίοι στον πόλεμο αλλά δεν είμαστε πολεμοχαρείς. Δεν θέλουμε τον πόλεμο πόσο μάλλον εμείς οι κληρικοί. Είναι χριστιανικό καθήκον μας και παράδοσης της ιστορίας μας ως Έλληνες να επιδιώκουμε την ειρήνη και την πρόοδο. Θα παρεμβαίνω όπου χρειάζεται…ώστε να προοδεύουμε προς την κατεύθυνση της ειρήνης και της συμφιλίωσης».\nΕπίσης, δήλωσε ότι η ανοικοδόμηση της εκκλησίας του Αγίου Νικολάου για την ελληνοαμερικανική κοινότητα είναι «Θέμα τιμής», θέτοντας την ολοκλήρωση των εργασιών ως την πρώτη προτεραιότητα που πρέπει να διευθετηθεί μετά την επίσημη ανάληψη των καθηκόντων του. Επισήμανε πως το “Σημείο Μηδέν” είναι «ιερό έδαφος» για τον αμερικανικό λαό και ως εκ τούτου η παράταση αυτής της εκκρεμότητας εκθέτει την εκκλησία και την ελληνοαμερικανική κοινότητα. Όπως μάλιστα επισήμανε έχει ήδη πραγματοποιήσει επαφές με επιφανείς ομογενείς και δήλωσε αισιόδοξος για την έκβαση του συγκεκριμένου θέματος. «Η ανοικοδόμηση του ναού στο σημείο αυτό είναι χρέος που έχει η ελληνική ομογένεια και απέναντι στον αμερικανικό λαό αλλά και στην μάχη ενάντια στην θρησκευτική μισαλλοδοξία και τρομοκρατία, σημείωσε.\nΑναφορικά με τις προκλήσεις, που αντιμετωπίζει η διατήρηση της ελληνικής γλώσσας στην αντίπερα όχθη του Ατλαντικού, ο κ. Ελπιδοφόρος έκανε έκκληση για ρεαλισμό, λέγοντας πως είναι μια κατάσταση που έχει διαμορφωθεί με το πέρασμα πολλών χρόνων και ως εκ τούτου χρειάζεται χρόνος και προσπάθεια για να αντιμετωπιστούν οι δυσκολίες. «Υπάρχουν πράγματα που είναι ουτοπία και άλλα που μπορούμε να πετύχουμε. Για την αύξηση της ελληνικής γλώσσας θα πάρει τόσο χρόνο όσο χρειάστηκε να φτάσουμε εδώ. Είναι μακροπρόθεσμο. Δεν μπορούμε να επιβάλουμε την ελληνική γλώσσα σε ένα κράτος που δεν ομιλείται και όπου το γενικότερο περιβάλλον επιβάλει την πολύ καλή γνώση της αγγλικής γλώσσας για να πάει κάποιος μπροστά». Συναφώς ο νέος Αρχιεπίσκοπος Αμερικής έκανε λόγο για την ανάγκη υιοθέτησης μια διαφορετικής προσέγγισης που θα ανταποκρίνεται στη σύγχρονη πραγματικότητα και θα καθιστά την ελληνική γλώσσα περισσότερο ελκυστική. «Δεν υπάρχει άσπρο και μαύρο σε αυτό το θέμα… Πρέπει να κάνουμε την ελληνική γλώσσα όχι υποχρέωση, όχι κάτι που θα είναι αναγκαστικό, αλλά κάτι που θα είναι ελκυστικό Αυτή ήταν και η δύναμη του ελληνισμού, της ελληνικής κουλτούρας», είπε.\nΟ κ. Ελπιδοφόρος διαβεβαίωσε ότι θα συνεχίσει να εργάζεται για την προώθηση των θρησκευτικών ελευθερίων, αλλά και την επαναλειτουργία της Θεολογικής Σχολής της Χάλκης. Δήλωσε ότι πρέπει να «εργαστούμε με τον «σωστό τρόπο» και ότι λαμβάνει θετικά μηνύματα από την τουρκική κυβέρνηση για αυτή την προοπτική.\n*ΕΔΩ το βίντεο από την συνέντευξη\nΚατά την άφιξη του στο αεροδρόμιο «Κένεντι» της Νέας Υόρκης ο κ. Ελπιδοφόρος υποσχέθηκε ότι θα αναλώσει τη ζωή του και όλες του τις δυνάμεις για τους υψηλούς στόχους αυτής της Αρχιεπισκοπής Αμερικής – της ευγενούς Επαρχίας του Οικουμενικού Πατριαρχείου, όπως την αποκάλεσε.\nΔεκάδες κληρικοί και λαϊκοί και νέοι με παραδοσιακές ενδυμασίες περίμεναν τον Αρχιεπίσκοπο Ελπιδοφόρο στο αεροδρόμιο και τον υποδέχθηκαν με θερμές εκδηλώσεις αγάπης.\nΠαρόντα ήταν και όλα τα μέλη της Επαρχιακής Ιεράς Συνόδου και οι βοηθοί επίσκοποι, ενώ ο Μητροπολίτης Ατλάντας Αλέξιος τον συνόδευσε τιμητικά στην πτήση από την Κωνσταντινούπολη\n*Το πλήρες κείμενο του χαιρετισμού του γενικού προξένου της Ελλάδας, δρ. Κωνσταντίνου Κούτρα, έχει ως εξής:\n«Ως εκπρόσωπος της Ελληνικής Πολιτείας στην Νέα Υόρκη,\nΚαλωσορίζω, με την σειρά μου, τον νέο Αρχιεπίσκοπο Αμερικής.\nΑναφωνώ μαζί σας ΑΞΙΟΣ.\nΕκφράζω τα ειλικρινή μου συγχαρητήρια για την εκλογή σας, Σεβασμιώτατε.\nΣας εύχομαι υγεία, δύναμη και μακροημέρευση επ’ αγαθώ της Μητέρας Εκκλησίας, του Οικουμενικού Πατριαρχείου, του Κλήρου και του Λαού της Αρχιεπισκοπής Αμερικής.\nΤα φυσικά και πνευματικά χαρίσματά σας, Σεβασμιώτατε,\nη υψηλή θεολογική σας κατάρτιση, η ευρυτάτη παιδεία σας, η ανατροφή σας από τα νάματα του Οικουμενικού Πατριαρχείου μαζί με την θεία φώτιση και την ευχή του Παναγιωτάτου Οικουμενικού Πατριάρχη που σας συνοδεύει, είμαι βέβαιος ότι θα συμβάλλουν καταλυτικά στην επιτυχή εκπλήρωση της δύσκολης αποστολής σας ως νέου Αρχιεπισκόπου Αμερικής. Στο παρελθόν γνωρίζαμε τον δραστήριο Μητροπολίτη Προύσης, τον εργατικό Ιεράρχη, τον φωτισμένο Ηγούμενο της Θεολογικής Σχολής της Χάλκης.\nΣήμερα υποδεχόμαστε, όχι μόνο τον νέο Αρχιεπίσκοπο Αμερικής Ελπιδοφόρο, αλλά, στο πρόσωπό του, και τον Δάσκαλο, τον Ακαδημαϊκό και συγγραφέα.\nΔίνω ιδιαίτερη έμφαση σε αυτήν την ιδιότητα, όχι, βεβαίως, γιατί επισκιάζω την ιερατική, αλλά επειδή αναγνωρίζω πως η ακαδημαϊκή οδός είναι ένα άριστο γυμνάσιο για τις γνώσεις και τις δεξιότητες που καλείται ο πνευματικός ηγέτης να εφαρμόσει στην πράξη.\nΟ «Δάσκαλος» έχει καταφέρει κάτι τόσο απλό και συνάμα τόσο πολύπλοκο:\n«Έχει μάθει να ακούει και να ακούγεται».\nΜε την βοήθεια του Θεού, την αδελφική αγάπη και τον πατρικό σεβασμό, αλλά και την αμέριστη υποστήριξη των Αγιοτάτων Αρχιερέων Μητροπολιτών και του Κλήρου τους, απ’ άκρο σε άκρο των ΗΠΑ, την αγάπη και τον σεβασμό και την στήριξη του ΛΑΟΥ-αυτής της υπέροχης, της μοναδικής Ελληνικής Ομογένειας, η οποία ενωμένη σαν μία γροθιά δίνει και θα συνεχίσει να δίνει τον αγώνα για τα εθνικά δίκαια και την ελληνορθόδοξη πίστη, με όλα αυτά, λοιπόν, στις αποσκευές σας ως Αρχιεπίσκοπος, είμαι βέβαιος ότι διανοίγεται ένας νέος, λαμπρός δρόμος για το θεάρεστο έργο της Ελληνορθόδοξης Εκκλησίας στην Αμερική.\nΌπως δηλώσατε και ο ίδιος, αφικνείσθε στις Ηνωμένες Πολιτείες ως «ο αρχιεπίσκοπος όλων των Ελλήνων της Αμερικής και όλων των Ορθοδόξων».\nΗ ομογένεια, ο ελληνισμός και η ορθοδοξία είναι κύκλοι ομόκεντροι. Χρειάζονται όμως την ομόνοια προκειμένου να βρουν και το σημείο της μεταξύ τους επαφής.\nΈχετε υπάρξει διαπρύσιος κήρυκας της ομοφροσύνης και σε συνδυασμό με την κεκτημένη εμπειρία σας, είμαι βέβαιος ότι το έργο σας δεν θα αρκεστεί να είναι μόνο ελπιδοφόρο αλλά και πολύπλευρα καρποφόρο, αντιμετωπίζοντας άμεσα και με αποφασιστικότητα τις προκλήσεις που θα βρεθούν από μεθαύριο στον δρόμο σας.\nΜε αυτές τις λίγες σκέψεις και τον προσήκοντα σεβασμό, εκφράζω και πάλι τα ειλικρινή μου συγχαρητήρια και εύχομαι ταύτα να πολλαπλασιαστούν σε κάθε σας εγχείρημα».\n*Ο Αρχιεπίσκοπος Ελπιδοφόρος είχε ιδιωτικό δείπνο με τον προκάτοχό του, Αρχιεπίσκοπο Γέροντα πρώην Αμερικής Δημήτριο.\nΗ ενθρόνιση του νέου Αρχιεπισκόπου θα γίνει στον Αρχιεπισκοπικό Καθεδρικό Ναό της Αγίας Τριάδος στο Μανχάταν (337 East 74th Street, NYC), αναφέρει με δελτίο τύπου η Αρχιεπισκοπή Αμερικής.\nΤον πρόεδρο των Ηνωμένων Πολιτειών, Ντόναλντ Τραμπ, και την Αμερικανική Κυβέρνηση θα εκπροσωπήσει ο υπουργός Υγείας Alex Azar, ο οποίος είναι Άραβας Ορθόδοξος. Την Ελληνική Κυβέρνηση θα εκπροσωπήσει ο υπουργός εξωτερικών Γεώργιος Κατρούγκαλος και την Κυπριακή ο διαπραγματευτής και Μόνιμος Αντιπρόσωπος στα Η.Ε., πρέσβης , Ανδρέας Μαυρογιάννης.\nΤον νέο Αρχιεπίσκοπο θα ενθρονίσει ο Σεβασμιότατος Μητροπολίτης Γερμανίας κ. Αυγουστίνος, ο οποίος θα του παραδώσει και την ποιμαντορική ράβδο εκ μέρους του Οικουμενικού Πατριάρχη Βαρθολομαίου. Την Εκκλησία της Ελλάδος θα εκπροσωπήσει ο Μητροπολίτης Νέας Ιωνίας, Γαβριήλ και ην Εκκλησία Κύπρου ο Μητροπολίτης Κωνσταντίας, Βασίλειος.\nΗ τελετή θα μεταδοθεί τηλεοπτικά σε ζωντανή μετάδοση μέσω δορυφόρου• και μέσω διαδικτύου από την ιστοσελίδα της Αρχιεπισκοπής www.goarch.org.Την Εκκλησία της Ελλάδος θα εκπροσωπήσει ο Μητροπολίτης Νέας Ιωνίας, Γαβριήλ και ην Εκκλησία Κύπρου ο Μητροπολίτης Κωνσταντίας, Βασίλειος.